text:
Rúni Brattaberg fekk Mentanarvirðislønina/
Mikukvøldið 25.jan. vórðu Mentanarvirðislønir Landsins handaðar á Seglloftinum á Tvøroyri. Tað var Rigmor Dam, landsstýriskvinna í mentamálum, sum handaði tær tríggjar virðislønirnar, Mentanarvirðisløn Landsins, Heiðursgáva Landsins og Virðislønin til ungt listafólk.
Mentanarvirðisløn Landsins 2016 varð latin Rúna Brattaberg, operasangara. Virðislønin, sum er 150.000 krónur, verður latin fólki, sum hevur skapað listaverk á høgum stigi, og í grundgevingini fyri, at Rúni Brattaberg í ár fær heiðurin, verður m.a. sagt:
“Tað lá kanska ikki í kortunum hjá bóndasoninum úr Fámará, at hann ein dag skuldi standa á mætasta operapallinum í heiminum, The Metropolitan Opera í New York og syngja Wagner - og tó. Á ungum aldri fór Rúni Brattaberg at syngja við kórinum Ljómi í Vági. Hóast upprunaliga útbúgvin dokumentarfotografur var tað alskurin til sangin, sum dró. Hann megnaði at fáa pláss í kórinum á Den Kongelige Opera í Keypmannahavn, áðrenn hann nam sær víðari útbúgving í sangi, fyrst á Sibelius Akademia í Helsinki og síðan á International Operastudio í Zürich. Rúni hevur frá náttúrunnar hond eina serstakliga djúpa og orkufulla bassrødd og harumframt vilja og ágrýtni, sum ger, at hann í dag fær í boðimest áhugaverdu operaleiklutirnar fyri bass. Við leiklutum so sum Gurnemanz og Titurel í Parsifal og König Marke í Tristan og Isolde eftir Richard Wagner, sum Baron Ochs í Der Rosenkavalier eftir Richard Strauss og sum Osmin í Die Entführung aus dem Serail eftir Wolfgang Amadeus Mozart hugtekur Rúni Brattaberg áhoyrarar og ummælarar um allan heim.”
Steinprent fekk Heiðursgávu Landsins
Heiðursgáva Landsins, sum er 75.000, verður latin mentafólki, ið hevur virkað til frama fyri mentanarlig virði, sum hava týdning fyri føroyska mentan, list og mentanararv. Heiðursgáva Landsins fyri 2016 verður latin verður latin grafiska verkstaðnum, Steinprenti, við Jan Hartvig Andersson og Fríðu Matras Brekku.
Í grundgevingin fyri heiðurin verður m.a. sagt: “Grafiski verkstaðurin var settur á stovn í 1999. Eftir eitt tíggju ára skeið í hølum á Listasavni Føroya flutti verkstaðurin í 2009 oman á Skálatrøð og tók navnið Steinprent. Her, mitt í Havnini, hava Jan Hartvig Andersson og Fríða Matras Brekku skapað eitt kveikjandi listaligt umhvørvi, ið dregur at sær bæði føroysk og altjóða listafólk. Steinprent, sum hevur útgerð í serflokki og góð framsýningarhøli, er karmur um eitt livandi umhvørvi, har listafólk hava góðar umstøður at virka og miðla sína list, og har listaáhugað kunnu uppliva list í heimsflokki. Men mest av øllum eru tað fakligu førleikarnir, kreativu tilgongdirnar og arbeiðshugburðurin hjá Jan Hartvig Andersson og Fríðu Matras Brekku, sum draga listafólk at sær, og sum hava gjørt, at Steinprent í dag er eitt av fremstu grafisku verkstøðum í Norðurlondum.”
Anna Malan fekk Virðislønin til ungt listafólk
Anna Malan Jógvansdóttir fekk virðislønina til ungt listafólk. Virðislønin er áljóðandi 50.000 krónur og er ætlað at stuðla undir og stimbra ungum listafólki.
Í grundgevingin fyri, at Anna Malan Jógvansdóttir, fær Virðislønina til ungt listafólk, verður m.a. sagt: “Í 2015 gav Anna Malan Jógvansdóttir út yrkingasavnið Undirfloyma, sum hon listprýddi sjálv. Saman við myndum og yrkingum ferðast vit gjøgnum ein holdbundnan og stundum ræðandi vakurleika ímóti einum heimi, har eymleikin vónandi bíðar. Anna Malan var millum tey heilt fáu, sum í fjør slapp inn á Rithøvundaskúlan í Keypmannahavn.”
Røður og tónleikur
Í ár vóru Mentanarvirðislønir Landsins handaðar á Seglloftinum á Tvøroyri. Nógv fólk vórðu komin saman á loftinum, og løtan varð send beinleiðis í bæði útvarpi og sjónvarpi Kringvarpsins. Umframt heiðursrit og peningagávu, so fingu Rúni Brattaberg, Steinprent og Anna Malan Jógvansdóttir hvør sína røðu. Annfinnur Thomasen helt røðu fyri Rúna Brattaberg, Oddfríður Marni Rasmussen helt røðu fyri Onnu Maluni, og Kinna Poulsen helt røðu fyri Jan Hartmann og Fríðu Matras Brekku í Steinprenti. Tónleikin stóðu kórið, Ljómur, sangarin Teitur og limir úr bólkinum Hamradún fyri. Ljómur sang fyrst og síðst, Teitur spældi eitt stykki, sum var sett saman av klavertónum og grafiskum myndum, og Pól Arni Holm og John Áki Egholm úr Hamradun sungu og spældu m.a. úr Sinklars vísu, eftir at Rúni Brattaberg hevði takka fyri heiðurin úr Leipzig, har hann er upptikin við operaframførslum.
Rigmor Dam, landsstýriskvinnan, gleddist í síni endarøðu m.a. um, at vit fáa alsamt fleiri yrkislistafólk í Føroyum. Vanliga verða Mentanarvirðislønir Landsins handaðar á føðingardegi William Heinesens, men vegna norðurlendska mentanarfestivalin Nordic Matters í London, var hátíðarhaldið útsett. William Heinesen var ein undangongumaður innan føroyska yrkislist, men tað gingu umleið 30 ár frá tí at hann gav út sítt fyrsta yrkingasavn, til hann kundi arbeiða sum rithøvundur burturav.
“List á høgum listaligum stigi kann hava eina tunga og trupla tilgongd. Og í nógvum førum er tað bara treiskni og áhaldni hjá listafólkunum fyri at takka, at tey ikki eru givin á hondum, og hava valt sær aðra yrkisleið, men hava tvíhildið um dreymin um, at yrkislistaleiðin við tíðini kanska – og bara kanska – fer at geva so mikið av sær, at tað fer at bera til at liva av henni,” segði landstýriskvinnan millum annað í sínari røðu og greiddi síðani frá, at fyri at bøta um umstøðurnar hjá yrkislistafólkum hevði landsstýrið gjørt av at styrkja Mentanargrunn Landsins komandi trý árini.


c: text/html

text:
Navnframa Mary Jones, sum fyri meira enn 200 ár síðan gav íblástur at stovna bretska bíbliufelagið, fær nú ein heilan heim fyri seg sjálva, tí 5. oktober varð hesin heimur í Wales, har Mary búði og keypti sína egnu bíbliu, 15 ára gomul, opnaður.
Hóskandi sagt, vóru tað Mary Jones og Thomas Charles, sum í felag, men á hvønn sín hátt, fingu hugskotið til stovnan av bretska bíbliufelagnum – tað fyrsta av sínum slag. Tað gingu seks ár hjá Mary Jones at spara saman teir 17 shillingarnar, sum ein bíblia kostaði, og hennara ágrýtni, setti stór spor á bæði samtíð hennara og metodistprestin, Thomas Charles, eins og á nútíðina. Tí er nýggja vitjanarmiðstøðin vorðin ein veruleiki.
Vitjanarmiðstøð heim Mary Jones, veitir:
møguleika at fáa fatan av tí ávirkan Wales og heimurin annars hevur ognað sær- at steðga á og hugsa um týdningin av tí arbeiði, Mary Jones og Thomas Charles fingu sett í verk við at grundleggja bretska bíbliufelagið fyri meira enn 200 hundrað árum síðan eina frálærumiðstøð, sum kann menna og veita íblástur og veita góð frálæruhugskot stuðla peningaligu endurútbúgvingini av arbeiðstilboðum og fremmandavitjanum.
Heimur Mary Jones, varð alment latin upp 200-ára dag Thomas Charles 5.oktober 1814
“Henda verkætlan hevur havt ómetaligan stóran týdning fyri bíbliunnar ávirkan í Wales og frá Wales til restina av heiminum, sigur samtaksstjórin, James Catford frá British & Foreign Bible Society. “Heimur Jones fer at siga ferðandi, skúlabørnum og fremmandum og vitjandi annars hesa søgu.”
Framsýningarmiðstøð við 1500 ára søguligum minnum
Í 2007 keypti, British & Foreign Bible Society, afturlatnu kirkjuna í Llanycil við Bala, Wales, og hevur síðani arbeitt við útbyggingini av eini framsýningarmiðstøð í hesi kirkju og nýggjum bygningum har á staðnum. Mary Jones “bíbliujagstran” lá nevniliga at leiðini til Bala at leita upp Thomas Charles, prest, ið liggur jarðaður har á kirkjugarðinum. Í meira enn 1500 ár er hetta staðið vorðið nýtt av kristnum, ið komin eru hagar at tilbiðja og sum eisini hava sterk tilknýti til bretska bíbliufelagið.
Søgan um Mary Jones
Mary Jones var walisisk genta av protestantiskari ætt. Hon hevði eitt bennandi ynski at fingið ognað sær ein bíbliu. Hóast fátæk kor, eydnaðist henni eftir seks árum at spara saman 17 shillingar, tað sama sum ein bíblia tá kostaði. Hennara ágrýtni og saknur – at skula ferðast 40 kilometrar hvønn vegin til tess at fáa bíbliuna heim – hevði stóra ávirkan á Thomas Charles, prest, sum seldi Mary bíbliuna. Hendingin gjørdi, at farið var til verka at tryggja fólki eina lætta atgongd at fáa ognað sær eina bíbliu, tí eftirspurningurin var metstórur. Bíbliumaraton Mary Jones, gjørdi, at heimsins fyrsta bíbliufelag, “British & Foreign Bible Sosiety”, varð stovnað í 1804. Tíggju ár seinni, í 1814, Danska Bíbliufelagið, sum í ár heldur 200 ára minningarhald.
Meðan Thomas Charles var prestur í Bala, stovnaði hann nógvar sunnudagsskúlar. Ein av teimum ídnastu næmingunum var Mary Jones. Um sama mundið, millum 1785 og 1815, spurdist stór andlig veking í Wales, ein sannur andligur hungur eftir at fáa ognað sær bíbliur, spurdist. Thomas Charles saman við fleiri, løgdu grundarlagið undir Bretska Bíbliufelagið í 1804. Tað er hesa hending Bretska Bíbliufelagið ætlar at minnast og at stovnseta “Heim Mary Jones”.
Myndatekstur: Kirkjan tann í Wales, ið er vorðin umbygd, at hýsa “Heimi Mary Jones”. Her fortelur bretska bíbliufelagið søguna um Mary Jones og eisini aðrar áhugaverdar hendingar úr hesum 200-ára strevi og stríði um eisini at fáa bíbliur sendar menniskjum úti í heimi.
Henry D. Joensen, umsetti.

robotstxt: allowed

filter: keep


text:
Brot úr Føroya Søgu útkomin í bók
Bókin Brot úr Føroya Søgu er útkomin á forlagnum Fróðskapi. Lena Nolsøe, savnvørður á Landsskjalasavninum, er ritstjóri. Bókin er 166 s.og kostar 200 kr.
Brot úr Føroya søgu er eitt savn av 10 greinum um Føroya søgu. Greinirnar fevna í tíð frá 16. øld til 20. øld. Evnini, sum verða viðgjørd, fevna eisini vítt. Í trimum greinum verða Einahandilin og privatur handil viðgjørd. Persónsøga er umboðað av so ymiskum fólkum, sum tí ókendu Maren Jeremiasdatter og einum av best kendu føroyingunum, Magnusi Heinasyni. Eisini elsta jarðarbókin frá 1584 og livikor í Føroyum í 1800-talinum verða viðgjørd. Úr nýggjari tíð eru evnini stovnsetanin av Landsskjalasavninum, arbeiðara- og fakfelagsrørsla og politisku viðirskiftini undir 2. Veraldarbardaga.
Greinirnar eru grundaðar á fyrilestrar, sum vóru hildnir í sambandi við 75- ára haldið hjá Landsskjalasavninum. Tá heitti stovnurin á ymiskar granskarar um at halda fyrilestur um evnir úr Føroya søgu, sum teir høvdu granskað í, har granskingin í høvuðsheitum er grundað á skjøl, sum eru í varðveitslu á Landsskjalasavninum.
Bókin er væl egnað til skúlabrúks, men er ætlað øllum við áhuga fyri føroyskari søgu. Hon fæst til keyps í bókabúðunum.
ISBN: 978-99918-65-29-4
Yvirlit yvir greinirnar í bókini:
• Arne Thorsteinsson: Jarðarbøkur og jarðarognir
• Páll Nolsøe: Magnus Heinason - søgan um eitt justitsmorð?
• Rolf Guttesen: Veðurlag, framleiðsla og fólkatal í 1800-talinum og fyrr
• Lena Nolsøe: Stríðið um skjølini
• Hans Andreas Dam Joensen: Kongligi einahandilin – meira enn ein handil
• Andras Sólstein: Kgl. einahandilin í Klaksvík 1837-1856
• Jógvan Ravnsfjall: Handilin hjá Jørgen Bech og Sønner í Klaksvík 1880–1900
• Anja Wenningstedt: Hví spøkir Jeremias?
• Erland Viberg Joensen: Arbeiðara- og fakfelagsrørsla í Havn fram til 1950-árini – og skjølini á skjalasavninum ABA
• Hanna í Horni: Bretska hersetingin av Føroyum undir 2. veraldarbardaga – við serligum atliti at leiklutinum hjá Hilbert amtmanni og Reventlow, danska sendimanninum í London
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Maersk fær harðar atfinningar eftir deyðsvanlukku
Norsku myndugleikarnir hava í kanningini av deyðsvanlukkuni á boripallinum Maersk Interceptor 7. desember funnið álvarsamar manglar í arbeiðsskipanum og -mannagongdum, sum teir krevja verða rættaðir í stundini.
Vanlukkan hendi í sambandi við viðlíkahaldsarbeiði upp á eina nýggja rávatnspumpu umborð á Maersk Interceptor. Ein persónur datt í havið og doyði og ein annar varð álvsliga løstaður.
Norska Kolvetniseftirlitið, sum hevur gjørt kanningarnar umborð á Interceptor upplýsir, at tey hava funnið “álvarsamar manglar í skipanum og mannagongdum fyri tilfarshandfaring” og hava tí álagt Maersk Drilling Norge at fáa viðurskiftini í rættlag sum skjótast.
Ein neyv gjøgnumgongd skal gerast av skipanunum og nýtsluni av kranaútgerð á øllum pallum í nýtslu á norska landgrunninum, herundir egineftirlit og upplæring av starvsfólki, sum brúka slíka útgerð. Harumframt skal Maersk Drilling Norge kortleggja og gjøgnumganga øll arbeiði í sambandi við tilfarshandfaringarmannagongdir fyri uppsetan av rávatnspumpum á øllum pallum í nýtslu á norska landgrunninum.
Felagið hevur fingið freist til 28. februar í ár at fáa avgreitt øll hesi viðurskifti og skal í næstu viku lata inn eina ætlan fyri, hvussu hetta skal gerast.
Maersk Drilling og AkerBP siga í einum felags tíðindaskrivi, at tey ætla at lúka øll krøvini frá Kolvetniseftirlitinum.
Kelda: Petroleumstilsynet/maritimedanmark.dk.


text:
Tann ósmidliga skipanin
Borgari og vinna fáa nógvar tænastur frá almennum og privatum tænastuveitarum, og samskift verður fyri tað mesta við posti og telduposti. Hetta krevur manuella avgreiðslu, sum er arbeiðskrevjandi fyri allar partar.
Ikki altíð vita borgari og vinna, hvønn tey skulu venda sær til at fáa hjálp, og tað kemur meiri enn so fyri, at tey mugu lata somu upplýsingar inn á fleiri støðum. Tað kenst bæði møtimikið og tíðarkrevjandi.
Skulu borgari og vinna hava upplýsingar um seg sjálv frá almennum stovnum, so er ofta einasta gongda leið at venda sær beinleiðis til tann, sum hevur upplýsingarnar, tí tær ikki eru tøkar á netinum.
Hetta er ikki góð tænasta. Fyri tað almenna er tað harafturat kostnaðarmikið í manuellum arbeiði og endurtøkuarbeiði.
Fyri at veita borgara og vinnu munandi betri tænastur og fyri at gagnnýta tilfeingið hjá tí almenna betur, verður hildið, at loysnin er at fáa ein portal, sum savnar tænasturnar. Borgari og vinna skulu kunna avgreiða sum mest sjálvi, og tey skulu kunna síggja upplýsingar um síni viðurskifti og fáa kunning.
Fyri at lýsa uppgávuna og finna eina loysn, hevur verið arbeitt eftir hesum arbeiðssetningi:
- Kortleggja stovnar, virki og tænastur
- Finna felags kós
- Gera tilmæli um felags loysn
- Leggja ætlan fyri næsta stig
- Leggja langtíðarætlan


text:
Ta er ßhugavert, at Ý dag, sama dagin sum Tekniski Sk˙lin Ý Tˇrshavn hevur sÝn 75 ßra f°ingardag, - třsdagin tann 10. november 2009,- verur endaliga "kappingartilfari" Ý sambandi vi at byggja "Sk˙ladeplin vi Marknagil" handa sk˙lamyndugleikunum.
Hugtaki "Sk˙ladepilin vi Marknagil" sß dagsins ljˇs Ý 1999, tß Signar ß Br˙nni landsstřrismaur ˙tskrivai eina almenna hugskotskapping um ?Sk˙ladepil vi Marknagilsvegin Ý Tˇrshavn?.
═ 1997 byrjai střri saman vi stjˇranum fyri Tekniska Sk˙lan Ý Tˇrshavn at fyrireika umsˇkn til sk˙lamyndugleikarnar. Ătlanin var at fara undir at byggja nřggj h°lir til Tekniska Sk˙lan Ý Tˇrshavn ß tÝ 40 000 fermetra stˇra °kinum, sum sk˙lin eigur, og sum liggur nianfyri Sk˙laheimi vi Marknagilsvegin.
F°roya Handilssk˙li hevi gˇ, men ov fß undirvÝsingarh°lir. Střrini og stjˇrarnir ß F°roya Handilssk˙li, og TST tosau saman og var gj°rt av at fara undir eina felags byggiŠtlan til hesar bßar sk˙larnar.
Um hetta mundi tˇk Eilif Samuelsen landsstřrismaur avger um, at F°roya Studentask˙li og HF skei, skuldi flytast og at nřggjur bygningur til sk˙lan skuldi byggjast ˙ti Ý Marknagili.
Hetta f°rdi til, at Arkitektakappingin um "Sk˙ladepilin vi Marknagilsvegin" var ˙tskriva, Ý 1999 og var vinnarin funnin Ý 2000.
═ byrjanini var mˇtst°a ß fleiri "frontum" bŠi politiskt og eisini innanhřsis Ýmˇti at byggja trÝggjar sk˙lar undir sama taki. Orrusturnar vˇru ikki so fßar og heldur ikki altÝ so mj˙kar.
Nˇgvar ymiskar kappingar og royndir at fßa gongd ß byggingina av sk˙ladeplinum fˇru fyri bakka.
Men n˙ "dagnar" og eru helst tey flestu,- bŠi politikarar og onnur samd um, at hesafer fer at bera ß mßl.
Endaliga "kappingartilfari" verur sum ßur sagt, lati sk˙lamyndugleikunum Ý dag.
Gongur sum Štla verur fari undir projekteringina av st°rstu einstaku byggiverkŠtlanini Ý F°roya s°gu seinast Ý hesum ßrinum.
Ymiskar meiningar og hugsanir eru sjßlvsagt um eina so stˇra og nřhugsandi nřbygging.
Egon ěregaard, stjˇri ß Tekniska Sk˙lanum metir, at hetta helst er st°rsta frambroti Ý nřggjari f°royskari sk˙las°gu.
Hann heldur at m°guleikarnir eru nˇgvir. Ja- helst er ta bert hugflogi sum setir m°rk fyri teimum m°guleikum sum samansjˇingin av trimum so ymiskum sk˙lum veitir. Ongin ivi er um, at henda stˇra Ýl°gan fer at gagna landi og fˇlki Ý st°rri mun enn vit Ý dag duga at Ýmynda okkum.
Fyri 75 ßrum sÝani, - Ý 1934 - b˙leikaust uml. 25.700 fˇlk Ý F°royum, av hesum b˙u uml. 3.600 Ý Tˇrshavn
Hindenburg rÝkispresidentur Třsklands doyi Ý 1934 og gj°rdist Adolf Hitler bŠi kanslari og presidentur og ˙tnevndi seg sjßlvan til- der FŘhrer fyri třsku tjˇina.
Torf°rt er at seta seg inn Ý hvussu samfelagsviurskiftini hesa tÝina vˇru heima Ý F°royum og enn minni, hvussu viurskiftini vˇru ˙ti Ý stˇru ver. Heimsumfatandi fÝggjarkreppa og fyrri heimsbardagi kastau enn sÝnar longu skuggar ß dagliga dagin. Hˇttanin um enn ein heimsbardaga, dagai Ý havsbr˙nni.
Hetta vˇru umst°urnar tß Tekniski Sk˙lin Ý Tˇrshavn sß dagsins ljˇs og var settur ß stovn Ý 1934.
Men hugsjˇnarmenn Ý samtÝini sˇu ein t°rv og tˇku sjßlvir stig til at stovna Tekniska Sk˙lan Ý Tˇrshavn, -ein sk˙la, sum var fyri handverkarar.
Hesir ˙rmŠlingar vˇru greiir yvir, at lˇtu teir standa til, var stˇrur vandi fyri at f°roysk handverkaravinnan ikki n°ktai fakliga t°rvin og tey kr°v, sum framtÝin fˇr at seta.
Hesir "tordu" at brˇta upp ˙r nřggjum og at hugsa °rvÝsi enn tey flestu.
Vilhelm Nielsen, smijumeistari, Jˇhannes Simonsen, m˙rarameistari, SteingrÝm Winther, byggimeistari og fleiri vi teimum "realiserau" setningin -"Man skal forandre for at bevare"- soleiis sum danski forsŠtisrßharrin Poul SchlŘter, orai ta, mong ßr seinni.
Hesi 75 ßrini hevur Tekniski Sk˙lin Ý Tˇrshavn ment seg frß at vera ein partur av einari kv÷ldsk˙laskipan, til ein framkomnan yrkis og minßmssk˙la ß h°gum fakligum st°i.
═ l÷tuni hava uml 310 nŠmingar sÝna dagligu gongd ß sk˙lanum. Sk˙labygnaurin hjß lŠrlingunum er lagaur eftir einari skiftisskipan og eru ta tÝ Ý alt uml. 530 nŠmingar og lŠrlingar, sum hava tilknřti til Tekniska Sk˙lan Ý Tˇrshavn.
┌tb˙gvingarnar sum Tekniski Sk˙lin Ý Tˇrshavn bjˇar fram eru: LŠrlinga˙tb˙gvingar, SIT, og framhaldandi ˙tb˙gvingar. Harumframt samstarvar Tekniski Sk˙lin Ý Tˇrshavn vi F°roya Handilssk˙la um Skeisdepilin.
Seinnu ßrini er sk˙lin farin undir at bjˇa fram fleiri nřggjar ˙tb˙gvingar so sum:
- Framleislut°kning, sum er ein 2 ßra framhaldandi ˙tb˙gving
- Byggit°kning, sum somuleiis er 2 ßra framhaldandi ˙tb˙gving
- KlŠdna assistent ?sum er ein 2 ßra ˙tb˙gving, vi m°guleika fyri framhaldslestri.
- Kosmetikari, sum er ein -2 Ż ßra endalig ˙tb˙gving
Tekniski Sk˙lin Ý Tˇrshavn er skipaur sum almennur sjßlvsognarstovnur vi einum 6 manna střri. Magnus Magnussen er střrisformaur
Ta eru Ý dag 75 starvsfˇlk ß l°narlistanum hjß Tekniska Sk˙lanum Ý Tˇrshavn, sum svarar til uml. 69 ßrsverk.
═ sambandi vi 75 ßra dagin fer sk˙lin at skipa fyri almennari mˇtt°ku 20. nov. kl. 15.00 ß Sk˙laheiminum vi Marknagilsvegin
Byrja verur vi at sk˙lin hevur opi h˙s Ý Smijugeri 1, frß kl. 12.00 til kl. 14.30, har nŠmingar og lŠrarar fegin vÝsa sk˙lan fram fyri foreldrum, lŠruplßssum og °llum ßhugaum.


text:
MB hevur tikið mansliðið úr kappingini
ítróttur14-04-2018 - 11:39 - Jóanis Albert Nielsen
"MB hevur tikið liðið úr kappingini hjá 3. deild monnum í bólki A.
Tískil verða dystirnir móti MB í bólki A ikki leiktir."
MB hevur sostatt einki lið í vaksnamannafótbólti í ár, men hyggja vit bara nøkur fá ár aftur í tíðina sá tað ljóst út fyri Miðvágs Bóltfelag.
MB vann 2. deild í 2014 við 40 stigum fyri 18 dystir, og spældu seg harvið í næstbestu deildini í føroyskum fótbólti.
Men síðan tá hevur bert gingið niður á bakka.
Í 2015 tá ið liðið spældi í 1. deild gekk ikki væl, teir fingu bert fimm stig tað árið, og felagið mátti niður aftur í 2. deild.
Í 2016 gekk heldur einki serligt, tá fekk MB bert 3 stig í 2. deild, og flutti felagið síðani niður í 3. deild.
Í fjør leikti MB í 3. deild teir fingu 15 stig, og í ár hevur felagið so tikið liðið úr deildini.


text:
Lau í Global Green Growth Forum
Í døgunum 20. og 21. oktober luttekur Lau Blaxekjær í Global Green Growth Forum (3GF) í Keypmannahavn.
3GF heldur eina fyrireikandi verkstovu fyri verandi og nýggj altjóða alment-privat samstørv við serligum denti á grønan vøkstur.
Lau skal fasilitera tvær av setunum, ið hvør hava trý samstørv. Verkstovan verður fyriskipað av 3GF undir Danska Uttanríkisráðnum. Samstarvið millum Fróðskaparsetrið og 3GF er stovnað ígjøgnum granskingarætlanina, Green Growth Dialogue, sum Lau samskipar.
Les meria um 3GF, verkstovuna og tey ymisku samstørvini HER.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Nordkurs-summarskeið
Dagarnar 9. til 28. juni 2008 er skeið í føroyskum máli, bókmentum og mentan fyri norðurlendskum studentum. Tað er Føroyamálsdeildin, ið skipar fyri skeiðnum.
Luttakararnir á summarskeiðnum eru fólk, ið lesa norðurlendsk mál og bókmentir og almenn málvísindi í Norðurlondum. Í ár eru tey 26 í tali: 7 úr Noregi, 6 úr Svøríki, 6 úr Danmark, 5 úr Finnlandi og 2 úr Íslandi. Summir av hesum studentunum eru ikki-norðbúgvar, sum lesa á norðurlendskum universitetum. Í ár hava vit soleiðis ein kekka og týskara. Í fjør høvdu vit ein balta, ein pólending og tveir týskarar.
Endamálið við skeiðnum er at geva teimum lesandi kunnleika um føroyskt mál og føroyskar bókmentir og á tann hátt gera tey før fyri at seta føroyskt mál og bókmentirnar inn í ein størri norðurlendskan samanhang.
Studentarnir verða býttir í tveir flokkar eftir fortreytum. Tað er bæði ein fyrimunur fyri studentarnar og fyri læraran, tí flokkarnir verða til tað smáir, samstundis sum støðið millum studentarnar verða javnari.
Undirvísingin fer lutvíst fram á Læraraskúlanum og lutvíst á Føroyamáldeildini. Umframt tímar í føroyskum máli og bókmentum, sum er miðleingjan á skeiðnum, eru fyrilestrar um kvæði og dans, politiska søgu, tónleik, miðlar, myndlist, barnabókmentir og bókmentaliga postkolonialismu.
Ein útferð verður gjørd til Norðuroyggjar, har vit fyrst fara ein túr við skúlaskipinum Draganum av Klaksvík, og síðani verður vitjað á Viðareiði. Skipað verður fyri einum gongutúri til Kirkjubøar eins og einum túri út á Reyn og Tinganes. Ein túrur verður eisini gjørdur á Listasavnið.
Vit hava gjørt eina skipan, har Føroyar og Grønland skiftast um at hava skeið. Skipanin er soleiðis, at skeið er í Føroyum tvey fylgjandi ár, og tað triðja árið er skeið í grønlendskum í Grønlandi, og síðan hava vit aftur tvey fylgjandi ár o.s.fr.
Skeiðið verður fíggjað við pengum frá Norðurlendska ráðharraráðnum umvegis Nordplus, sum er ein mál- og mentanarskrá, ið skal styrkja málfatanina í Norðurlondum og økja áhugan fyri málum og mentanum í Norðurlondum.
Slík norðurlendsk summarskeið hava verið nú í nógv ár, og nógvir eru teir studentarnir, sum gjøgnum árini hava verið á hesum skeiðum, og hjá summum teirra vakti skeiðið ein so stóran áhuga fyri føroyskum, at tey seinni í lívinum komu aftur og fóru at granska í føroyskum.
Av tí at vit ikki hava nóg mikið av kollegiiplássum í Havnini, eru studentarnir noyddir til at gista heima hjá privatfólki.
Teir føstu lærararnir eru: Hjalmar P. Petersen og Randi Kúrberg í máli og Kirsten Brix og Hanna Jensen í bókmentum. Høvuðsábyrgdina fyri skeiðnum hevur Jógvan í Lon Jacobsen, meðan Lena Reinert tekur sær av tí praktiska partinum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Á Guð aleina
- Alheimsins tjóðir! gevið ljóð
- Alt í føðurhendi er
- Drottur mín, Krist
- Eg fátækur snúgvi mær, faðir
- Fedranna kirkja í Føroya tjóð
- Hesin er dagurin, Guð hevur sett
- Krist reis upp frá deyða
- Kyrie eleison
- Lít allar tínar leiðir
- Ljósið rann av kærleiks runni
- Ljósið rann, sum lívgar gleði
- Maria var moyggin rein og skær
- Mær halda Harrans hendur
- Mær hjartaliga leingist
- Mín sál, Guðs lov tú syngi
- Mítt ljós í myrkri, Jesus Krist
- Nú takkið Guði øll
- Nýtt og gamalt
- O, Harra Krist, ver tú hjá mær
- O, høvur, sárt av sárum
- O, kristni tú alt
- Rís upp yvir grøv, Guðs páskasól
- Set alla gerð í Jesu navni á
- Statt upp úr svøvni, tú ið svevur
- Tá krossur nívir, heita bønir
- Tað, Guð mín vil, tað komi á
- Til málið
- Tit limir, sum hava á himninum høvur
- Vakna rópar vaktarmaður
- Ver vælkomið, Harrans ár, sum ber fagnaðarboð


text:
Í kvøld var aðalfundurin hjá Hondbóltsfelagnum hjá Tjaldur í hølunum hjá Tjaldur.
Undan fundinum var greitt, at Niels Peter Bech og Fróði Lassen ikki ynsktu at taka við afturvali.
Tískil var eisini greitt, at nýtt fólk skuldi veljast í nevndina. Durita Olsen og Selinda í Heiðunum tóku við afturvali, meðan nýggju fólkini í nevndini eru, Torben Nielsen, Maud Hansen og Jákup Martin Jacobsen. Tiltakslimir eru Andrias Jacobsen og Johnny Lamhauge
Nýggja nevndin hevur skipað seg soleiðis:
Selinda í Heiðunum, forkvinna
Torben Nielsen, næstformaður
Durita Olsen, peningarøkil
Maud Hansen, nevndarlimur
Jákup Martin Jacobsen, nevndarlimur
Andrias Jacobsen, tiltakslimur
Johnny Lamhauge, tiltakslimur


text:
Mjái prikkafiskur (prikkafiskaættin)
Notoscopelus kroyeri (Malm, 1861)
Stødd: Mjái prikkafiskur verður upp í 17 cm langur.
Dýpi: Hann er undan vatnskorpuni og niður á 1000 metrar ella enn djúpari.
Litur: Hann er dimmbrúnligur.
Teinar: R22(21); G19(18-20). Táknatindar: 8+1+17(18), til samans 26(27).
Lýsing: Mjái prikkafiskur hevur eina ryggfjøður, eina gotfjøður og eina fitifjøður. Uggafjøðurin er styttri enn búkfjøðurin. Gotfjøðurfestið er munandi styttri enn ryggfjøðurfestið. Ryggfjøðurin er longri enn høvdið. Fitifjøðurin situr heilt stutt aftan fyri ryggfjøðurina. Hann hevur langan og stóran kjaft, ið er umleið 4 ferðir so langur sum eygnatvørmátið. Eygnatvørmátið er umleið 22-25% av høvuðlongdini. Ljósgøgn eru undir búkinum, eftir síðunum og undir kjaftinum.
Eyðkenni: Mjái prikkafiskur hevur stóran kjaft. Fremri ryggfjøðurkanturin er áraka, ella heldur fremri enn fremri búkfjøðurkanturin. Langa ryggfjøðurin, og at uggafjøðurin er styttri enn búkfjøðurin.
Týdningur: Hann hevur ikki havt vinnuligan týdning. Fæst sum hjáveiða í bæði botntroli og flótitroli á djúpum vatni.
da: Krøyers prikfisk, en: Kroyer’s lantern fish, fr: Lanterne de kroyer, ís: Langa laxsíld, no: Stor lysprikkfisk
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Prikkafiskar Myctophiformes
Hópurin prikkafiskar hevur 2 ættir við 35 slektum og 246 sløgum.
Undir Føroyum er bert tann eina ættin við 6 slektum og 7 sløgum:
Vanliga við stórum eygum. Eingin fiskur verður størri enn 30 cm. Høvd og kroppur samantrýst um síðurnar, flestu við stórum kjafti.
Teir hava fitifjøður, eina ryggfjøður og eina gotfjøður. Búkfjaðrarnar eru altíð framman fyri miðjan fiskin. Stóran sýldan stert, ljósgøgn um kropp og høvd, slætta og leysa roðslu.
Smáir svartir ella blankir fiskar, ofta skyggjandi í bronsu ella ælabogalitum. Miðsjóvar- og uppsjóvarfiskar.


text:
Orð og lag: Steintór Rasmussen
Ta tíðina minnist, sum var tað í gjár,
og nú kann eg skriva um títt fyrsta ár,
skjótt er tað farið, á fótum tú er,
í lívinum stendur og trívist væl her,
… hvar vaks eg upp, hvønn spældi eg við,
hvørji ansaðu mær?
Gakk góða barn ígjøgnum tær gátur,
ið dagurin setir tær.
Tú kanst ikki bíða, tú vilt longu alt,
alt rundanum teg at kanna tú skalt,
fremmanda heimi tú sendir eitt bros,
tú spyrt, og tú skilur skjótt álvaratos
… hvar skal eg í skúla, hví búgva vit her,
hvørji kenna vit best,
nær skal eg vitja ommu og abba,
tey kenna søgur flest?
Ein varandi árstíð er várið í tær,
og gævi tað sprettur og sólina sær,
eitt mansbarn á foldum tú veksur teg til,
og sjálv manst tú fata og veitst, hvat tú vilt
… hvussu tú brúkar lívið hjá tær,
hvar ið tín samhugi er,
tak upp tær blómur, tú finnur á vegnum,
eg ynski tær góða ferð.
Her er tín sangur, her er títt lag,
sum eg tær gevi í føðingardag,
vit eru ung enn, og lívið er langt,
og saman vit skulu at uppliva mangt
… saman við vaksnum og børnum sum tær
í álvara, gaman og spæl,
gávur og heilsur á degnum tú fær
við vón um, tað gongst tær væl


text:
Ljóðfílur
Erbylgjufelagið í fjølmiðlunum – ljóðfílur Í útvarpstíðindunum hjá Kringvarpinum – mótmæli móti Huawei 16.05.2016 gjørdi KvF útvarpssamrøðu við form. í Erbylgjufelagnum, í samband við, at Erbylgjufelagið var farið undir innsavnan av undirskriftum ímóti, at Føroyar eru vornar testøkið hjá kinesisku telefyritøkuni Huawei. Morgunsendingin á Rás 2 – Erbylgjufelagið eitt ár http://www.erbylgjufelagid.fo/audio/Ras2_22.10.12.mp3 22. oktober 2012 var formaðurin í Erbylgjufelagnum gestur í morgunsendingini á Rás 2 í samband við, at felagið varð 1 ár. Samrøðan kemur m.a. inn á orsøkina...Les Meira
Nýggj kanning úr Brazil: Fartelefonmastrar elva til krabbamein
10 ára long kanning úr Belo Horizonte, trið størsta býnum í Brazil, vísir, at fólk, ið búgva innanfyri 500 metrum frá eini fartelefonmastur, fáa nógv oftari krabbamein enn fólk, ið búgva longri burtur frá. Kanningin varð samskipað av Adilza Condessa Dode, PhD, og gjørd av vísindafólki frá Federala Universitetinum í Minas Gerais (UFMG) frá 1996 til 2006, og vísir eitt beinleiðis samband til 7.191 krabbameinsandlát av geisling frá fartelefonmastrum. Kanningini vísir, at av teimum, ið doyggja av ávísum krabbameinssløgum (svullum í prostata, bróstum, lungum, nýrum og livur), búgva meir enn 81%...Les Meira
Hvat siga kanningar?
Kanningar frá óheftum vísindafólkum vísa, at mikrobylgjugeisling (frá t.d. fartelefonum) er skaðilig. Á flestu síðunum á hesi heimasíðu finnur tú leinki til kanningar um tú trýstir á bláu orðini. Á Powerwatch er ein langur listi av kanningum, ið vísir biologiska ávirkan frá t.d. fartelefonum og fartelefonmastrum. Vit útbyggja okkara lista og vísa beinleiðis til kanningina ella samandráttin. Listin hjá the Bioiniative workgroup t.v. vísir ein langan grafiskan lista yvir kanningar. Allur listin sæst her. Dr. Andrew Goldsworthy, MSc PhD, greiðir her frá sjálvari mekanismuni, sum ger, at...Les Meira
Tráðleyst internet
Tráðleyst internet (Wi-Fi) er ógvuliga vanligt í Føroyum – bæði í skúlum og heima við hús – og ger tað óneyðugt at binda teldu og routara saman við leidningi. Tráðleyst internet virkar á tann hátt, at bæði rutari og telda (ið hevur Wi-Fi sett til), senda út sonevndar mikrobylgjur (elektromagnetiskar geislar), sum treingja ígjøgnum luft og veggir. Mikrobylgjurnar treingja eisini djúpt inn í mannakroppin og kunnu elva til kyknubroytingar og somuleiðis kunnu geislarnar elva til bæði einkult og dupult brot á DNA streingir. Dupultbrotini eru serliga álvarslig. Geislingin av tráðleysa internetinum...Les Meira


text:
Krav um hugverksrætt
Tá ið Granskingarráðið veitir stuðul til gransking og nýskapan, verður ikki gjørt krav um ognarskap til rættindi ella inntøku frá úrslitum, sum stava frá stuðlaðu verkætlanini.
Hinvegin eiga føroyskir granskarar at hava í huga, at tað eru lond, sum gera krav um rættindi í ávísum førum, tá ið ein verkætlan hevur móttikið almennan stuðul. Eisini eru granskingarstovnar, sum tryggja sær ognarskap til hugverksrættindini, tá ið útgerð og hentleikar hjá stovninum verða nýttir ella tá ið granskarin er løntur av stovninum.
Avtalur um ognarskap til hugverksrættindi hjá føroyskum granskarum eiga at vera í samsvari við galdandi føroysku lóggávuna á økinum.


text:
Granskarar siga seg hava loyst gátuna um Bermuda-tríhyrningin
Bretskir granskarar meta seg kunna svara uppá, hví so nógv skip eru sokkin í duldarfulla Mermuda-tríhyrninginum í vestara parti av Atlantshavinum.
Tað eru serfrøðingar frá University of Southampton, sum eru komnir til, at tað er eitt heilt natúrligt fyribrigdi, ið kann vera orsøkin til, at mong skip brádliga eru horvin í økinum, og eini túsund fólk eru deyð seinastu hundrað árini.
Granskararnir hava gjørt innandura simultanroyndir, har teir hava endurskapað risa aldurnar, sum púra óvæntað kunnu reisa seg í Bermuda-tríhyrninginum. Aldurnar vara bara nakrar fáar minuttir og eru einar 30 metrar høgar. Ein satilittur avmyndaði aldurnar fyrstu ferð í 1997.
Granskaraliðið gjørdi eitt modell av USS Cyclops, eitt stórt skip, sum hvarv í Bermuda-tríhyrninginum í 1918. Tríhundrað fólk lótu lív.
Av tí at skipið var so lætt, hevur tað valla gingið long tíð, áður enn tað er stokkið av um miðjuna.
“Tað eru stormar frá suðri og norði, ið møtast. Kemur so ein stormur aftrat frá Florida, kann standast ein deyðshóttandi støða við óhugnaliga stórum aldum,” sigur Simon Boxall, doktari, frá havgranskingarstovuni á University of Southampton.
Kelda: Berlingske/Channel 5


text:
Ingi Samuelsen
17.06.2015 - 14:52
Ítróttur > Ítróttur > Fótbóltur
Venjararnir hjá U21 landsliðnum í mansfótbólti, Eli Hentze og Bill McLeod Jacobsen, hava nú valt teir 11 spælararnir, sum skulu byrja inni í spennandi dystinum móti Aserbajan í dag.
Dysturin verður spældur á Svangaskarði og bryjar klokkan 17. Talan er um fyrsta dystin í undankappingini fram móti EM fyri U21 lið í 2017.
Hópurin hevur seinastu dagarnar hildið til á Hotel Runavík, har umstøðurnar eru sera góðar, meðan liðið hevur vant á Svangaskarði og við Løkin í Runavík.
- Vit hava spælarar, ið vilja, tora og duga at spæla fótbólt. Og harafturat skulu vit ikki gloyma, at teir eru sinnaðir at geva alt fyri Føroyar. So jú, vit eru spentir til dystin, og vónandi fáa vit eina góða byrjan uppá kappingini, sigur Bill McLeod Jacobsen.
Hesir byrja inni: 1. Elias Rasmussen, 2. Leivur Joensen, 4. Andrias Eriksen (C), 5. Poul N. Mikkelsen, 3. Benjamin Heinesen, 8. Haraldur R. Højgaard, 6. Jonas Gejel Hansen, 7. Jóannes Bjartalíð, 10. Hákun Edmundsson, 11. Patrik Johannesen og 9. Poul Ingason.
Á beinkinum siga sostatt: 12. Fríði Sigurðsson, 13. Bartal Wardum, 14. Betuel Hansen, 15. Gunnar Vatnhamar, 16. Karstin Højgaard, 17. Búi Egilsson og 18. Meinhard E. Olsen.
Ókeypis atgongd er til dystin.


text:
Orð: M.S. Viðstein
Lag: Vísulag (Blandt hedenolds de Nordens gjæve helte)
1. Har bylgjan leikar fram við
Íslands strendur
á Suðurlandinum vit lógu trygt
í tríggjar vikur, nógv var fyri hendur
at draga – stravna lív tó væl var tykt.
2. Tætt undir landinum við Oyrarbakka
vit mangan morgun mundu “hála av”,
við vaðbeinið var frøi, jú, vit takka
fyri veiði, Íslandshavið gav.
3. Væl tíðum vóru dagar nakað stravnir,
tá ikki fiskurin at draga treyt,
tá øksl var eym og armar mest sum lamnir,
og skipið borðafult av fiski fleyt.
4. Og ei var tíðin long, bert tríggjar vikur,
og so var saltið uppi, skipið fult;
hevði nú landnyrðingur verið kvikur,
vit vilja heim, tað kann ei haldast dult.
5. Ein morgun snimma lotar hann av landi,
høgættargarðar kastast av og á,
hann frískar upp í hvørjum, nú ei vandi
er til at vinda hvørt eitt segl í rá.
6. Men enn er hasin gamli ikki uppi,
tí mega vit í tolni bíða enn,
um hann kom beint nú, ivaleyst vit sluppu
at seta segl og rýma alt í senn.
7. Og tá hin gamli sást at koma undan
í kappanum, hann lítur út á sjógv,
sær vendi knappliga í kringi undan
og segði: “Vent, og legg á bakborðs bógv.”
8. Og síðani vit seta á hvønn skeka
og halda undan, hgyg, hann lotar høgt,
og alt vit eiga – tað man ikki breka –
hon tolir tað, tí væl er skútan røkt.
9. Í somu stund, so skjótt, ið orð var gitið,
at vit nú skuldu halda yvir hav,
var repið úrloyst, sum nú hevði sitið
í, síðan fyrst vit høvdu hálað av.
10. Hin størsti klyvarin við gleim varð settur,
í stakið breiðfokkan varð hakað í,
vit hála for mesan og stórsegl, eftir
sjónum fýkur skútan fræls og frí.
11. Og fast um róðurtalju fingrar kreppa,
tí ansast eftir, kós skal haldast væl,
ov leingi hann at standa ei má sleppa,
á hvørjum tíma avloyst verða skal.
12. Og yvir havið ljódligt ferðin líður,
í “skarpinum” so friðarligt tað er,
til “loringina” blæsur byrin blíður,
hann koyrir á, hon skundar síni ferð.
13. So skiftast vaktir, og so skifta nætur,
í lýsing sjómanseygu nýtast væl,
so langt er komið nú, tí gevið gætur
og ansið eftir, land skjótt síggjast skal.
14. Ja, nú sæst land, teir kavataktu tindar
seg hevja upp úr Atlantshavi hátt,
og beiskir, eysturhallir norðanvindar
við hvítum brimi randa bergið blátt.
15. Langt út’ í eystri sólin nú sæst stava,
hon geislar sínar sendir inn á land,
á Mýling, ið nú krýndur er við kava,
tann búnin prýðir hann frá egg til strand.
16. Og Mýlingur í morgunsól sæst standa,
so høvurhvítur, stinnur stendur hann,
hitt svarta bergið eggina man randa,
við bergsins fót sær Stakkur hvílu fann.
17. Vit kenna hetta landið allir samlir,
tí hetta berg er eittans millum øll,
so eyðkent er tað, ungir menn og gamlir
teir telja fremst tað millum Føroya fjøll.
18. Og millum lond er’ Føroyar okkum kærast,
og Atlantshavið vinur okkar’ er,
har ungir menn til sjógarpar upplærast,
hvør gleði føðilandi sínum ger.
19. So fuglalættur hugurin man sveima,
tá ið vit standa inn í Djúpini,
tá kvøldið kemur, tá vit eru heima,
– ja, best er heima til at hvíla seg.


text:
Á starvsnevndarfundi leygardagin hevur Javnaðarflokkurin gjørt broytingar í formansskapinum. Eyðgunn Samuelsen hevur verið næstforkvinna og Heðin Mortensen næstformaður, men tá lógir floksins siga, at annar næstformaðurin skal vera formaðurin í tingbólkinum og hin ikki skal vera ting- ella landsstýrisfólk, vóru nýggj umboð vald í floksleiðsluna.
Nýggjur næstformaður er Jónleif Johannesen, tingbólkaformaður og nýggj næstforkvinna er Margit Stórá vald av starvsnevnd floksins á fundi leygardagin.
Javnaðarflokkurin takkar Eyðgunn og Heðini fyri góða arbeiðið, tey hava gjørt í leiðslu floksins og ynskja Jónleifi og Margit Stórá til lukku við valinum við vón um gott samtarv.
Eftir starvsnevndarfundin var floksleiðslufundur, har limirnir vóru kunnaðir um málini, ið samgongan fer at fremja. Fundarluttakararnir vóru væl nøgdir við tað, ið kom fram og tóku væl undir við politikkinum, ið samgongan hevur sett í kortið. Um 40 limir vóru á fundi í floksleiðsluni.
Javnaðarflokkurin


text:
Tíðindi
Kunngerð um broyting í byggisamtyktini fyri greiðari ásetingar fyri Bústaðarøki (B-øki)
Kunngerð um broyting í byggisamtyktartekstinum. Sambært gr. 6 í løgtingslóg nr. 13 frá 21. mai 1954 um býarskipanir og byggisamtyktir, ...
Fundarskrá 10. oktober 2018 kl. 18:00
8 fundur 20181Busskýli í Hvannasundi2Avtala við Fjølrit3Byggiloyvi matr nr 1184Fíggjarætlan 2019 - Framløga5Ymiskt ...
Hvannasundstunnulin stongdur í kvøld 2. oktober 2018
Í samband við asfaltarbeiði verður Hvannasundstunnulin stongdur týskvøldið 2.oktober frá kl. 22 til midnátt Akfør í neyðsynjarørindum sleppa altíð ígjøgnum tunnulin. Landsverk ...
Tilmeldingarskjøl Hvannasunds Havn
Til tykkum, sum hava báta pláss fram við kai, trýst á leinkið her:Bátapláss: bátur fram við kaiTil tykkum, sum hava bát í bási, trýst á ...
Hvannasundstunnulin stongdur í kvøld 26. september 2018
Í samband við asfaltarbeiði verður Hvannasundstunnilin stongdur mikukvøldið 26. september frá kl. 22 til midnátt. Akfør í neyðsynjaraørindum sleppa altíð ígjøgnum tunnilin.Landsverk ...
Gips má ikki brennast
Gips má ikki brennast Gips gevur sera dálkandi útlát frá sær, tá tað verður brent. Hugsið tí um umhvørvið og latið ...
Starvsfólk til ruskplássið
Søkt verður eftir starvsfólki til ruskplássið í Hvannasundi, sí lýsing niðanfyri: ...
Leys størv
Barnahúsið IMBA søkir eftir einum námsfrøðingi til farloyvisstarv, men søkir eingin námsfrøðingur, kann hjálparfólk setast í starvið.Barnahúsið IMBA lat upp 1. apríl 2012.Í ...
Drekkivatnið er reint
Drekkivatnið er nú reint aftur, tí er ikki neyðugt at kóka vatnið meira ...
Kommunuskrivstovan er stongd frá 16. juli til 13. august
Opið er aftur mánadagin 13. august kl. 10:00 - 14:00 ...
Í hernað móti skøruni
Hvannasunds kommuna er nú farin í hernað fyri at basa skøruni. Í samstarvi við "Vakurt", er stig tikið til at sproyta skørur við eitri. Fólk ...
Kunngerð um broyting í byggisamtykt fyri økismark millum B og E3 øki í Hvannasundi.
Sambært gr. 6 í løgtingslóg nr. 13 frá 21. mai 1954 um býarskipanir og byggisamtyktir, seinast broytt við løgtingslóg nr. 19 frá 18. mars 2013, ...
Starvsfólkaskipan
Bygdaráðið hevur á fundum 21. mars og 30. apríl samtykt starvsfólkaskipan fyri starvsfólk hjá Hvannasunds Kommunu. Sí starvsfólkaskipanina við at trýsta á leinkjuna niðanfyri:Starvsfólkaskipan seinast ...
Starv í Barnahúsinum IMBA
Barnahúsið IMBA søkir eftir einum námsfrøðingi, men søkir eingin námsfrøðingur, kann hjálparfólk setast í tíðaravmarkað starv.Barnahúsið IMBA lat upp 1. apríl 2012.Í Barnahúsinum IMBA ...
Grundstykkir til sølu
Hvannasunds Kommuna hevur tøk grundstykkir til sølu bæði í Hvannasundi og í Norðdepli.Í Hvannasundi er øki við plássi til trý grundstykkir undir Rókini. Hetta er ...


text:
Pernille Rosendahl, ið flestu føroyingar kenna sum X-Factor dómara, men hon er eisini sangari, sangskrivari og tónleikaframleiðari.
Fyrst í 90’unum var hon kórsangari fyri m.a. Savage Rose. Frá 1997 til 2005 var hon sangari í bólkinum Swan Lee, frá 2006 til 2012 sangari í bólkinum The Storm.
Síðani 2015 hevur Pernille verið umboðsfólk fyri KODA. Í 2016 kom fyrsta fløgan undir egnum navni. Fløgan Dark Bird er í ár blivið umskapað til dansisýningina “Elsker dig for evigt”.
Afturat øllum hesum undirvísir Pernille í sangskriving og íverksetan á Tónleikakonservatoriinum, hevur solista samstørv koyrandi við eitt nú Volbeat og Filur og hevur vunnið virðislønir av ymsum slag.
Fríggjakvøldið kl. 21.00 kunnu vit uppliva hana í Sirkus, har hon og bólkur hennara spæla eina lítla konsert.


text:
Á flot við Westward Ho
10/09-2018
Eitt tilboð til allar 6. flokkar í Tórshavnar kommunu er, at teir sleppa á flot við Westward Ho. Í síðstu viku vóru okkara 6. flokkar við gomlu sluppini. Hett…
LES MEIRA
Konfirmantalestur í Hoyvíkar kirkju
03/09-2018
Theodor Eli Dam Olsen, prestur í Hoyvíkar kirkju, sendir út hesa fráboðan: Týsdagin 4. september 2018 kl. 17:00 verður innskriving í Hoyvíkar kirkju av konfirm…
LES MEIRA
Árshald av STROK og Píka7
21/08-2018
Í STROK kanst tú lesa um alt frá vinarlagi og kærleika til ítrótt, tíðindi, søgur, kelidjór, plantur, mat, ítriv, og skemtisøgur. Her er pláss fyri øllum, stóru…
LES MEIRA
Fyrsti skúladagur hjá 1. flokki.
16/08-2018
Summarfrítíðin er liðug, og vit øll eru byrjaði aftur eftir eina góða frítíð. Dagurin er altíð serligur, tí tá hava nýggju næmingarnir í 1. flokki eisini sína…
LES MEIRA
Vælkomin aftur í skúla
09/07-2018
Skúlagongdin byrjar aftur hósdagin 16. august 2018. 2. - 9. flokkur møtir kl. 10:00, meðan 1. flokkur møtir kl. 12:00 í Pyramiduhøllini. Næmingarnir í 2. flok…
LES MEIRA
Síðsti skúladagur skúlaárið 2017/2018
09/07-2018
Við sangi og ymiskum undirhaldi varð skipað fyri síðsta skúladegi í Hoyvíkar skúla, áðrenn farið var í summarferiu. Vit vóru eisini so heppin, at Janus Wiberg…
LES MEIRA
"Fortjenstmedalje" frá drotningini
09/07-2018
Týsdagin 26. juni 2018 fekk Anna Højsted handað eina "fortjensmedalje" frá drotningi sum tekin um drúgva tænastu í Hoyvíkar skúla. Anna hevði sín fyrsta starvd…
LES MEIRA
Síðsti starvsdagur
09/07-2018
Týsdagin 26. juni 2018 vórðu Ásla Huusgaard og Petra Erlingsdóttir heiðraðar í sambandi við síðsta starvsdag teirra í Hoyvíkar skúla. Ásla hevur starvast í Hoy…
LES MEIRA
Mini OL 2018
29/06-2018
Mini OL 2018 bleiv hildið í allar fagrasta veðri. Síggj allar myndirnar í myndasavninum. Trýst her: http://hoy.fo/skulaarid-2017/18/albumcollections_albums/41…
LES MEIRA
Prógvhandan í Hoyvíkar skúla
18/06-2018
Prógvhandanin hjá 9. flokki í Hoyvíkar skúla verður í Pyramiduhøllini mánadagin 25. juni 2018 kl. 14:00.
LES MEIRA
Eitt fast starv er lýst leyst í serskúlatilboðnum í Hoyvíkar skúla.
07/06-2018
Eitt fast starv er lýst leyst í serskúlatilboðnum í Hoyvíkar skúla.Freistin at søkja er hósdagin 21. juni 2018 kl. 12:00. Sí viðfesta: Starvslýsing eftir námsf…
LES MEIRA
Komandi 1. flokkur á vitjan
07/06-2018
Hósdagin 31. mai 2018 høvdu vit forkunnuga vitjan í Hoyvíkar skúla. Komandi 1. flokkur var og vitjaði og hugdi eftir skúlanum og frítíðarskúlanum. Tey fingu høv…
LES MEIRA
Vitjan úr Hvalba
04/06-2018
4. B hevur havt vitjan av 3. og 4. flokki úr Hvalbiar skúla. Við í ferðalagnum vóru 16 børn og tveir lærarar, flokslærarin Súsanna og varðaskúlastjórin Sigrun.…
LES MEIRA
Spæliliðið fingið prógv
30/05-2018
Næmingarnir, sum hava havt spæliðið í hesum skúlaárinum, hava á móttøku hjá Borgarstjóranum, fingið handað heiðursprógv fyri teirra arbeiðið. Vit í Hoyvíkar sk…
LES MEIRA
Starvslýsing skúlaárið 2018/2019
15/05-2018
Fimm føst og fýra tíðaravmarkað størv í Hoyvíkar skúla eru lýst leys skúlaárið 2018/2019. Freistin at søkja er týsdagin 29. mai 2018 kl. 12:00. Trýst á leinkju…
LES MEIRA
Arkitekturur í handaverk og list
15/05-2018
4. flokkur hevur í eitt tíðarskeið arbeitt við evninum "arkitekturur". Næmingarnir byrjaðu evnið við einum gongutúri, har tey eygleiddu, deildu ymsar meining…
LES MEIRA
Frídagur, 11. mai 2018
09/05-2018
Skúlaárið 2017/2018 eru tveir frídagar, ið skúlin hevur at ráða yvir. Fyrri frídagurin varð lagdur týsdagin 13. februar 2018, og seinni frídagurin er lagdur ko…
LES MEIRA
PANGEA - Støddfrøðikappingin
23/04-2018
Næmingar í Hoyvíkar skúla hava síðstu mánaðirnar luttikið í PANGEA-Støddfrøðikappingini, ið er ætlað næmingum í 3. - 9. flokki. 1836 næmingar í 15 ymiskum skúl…
LES MEIRA
PISA 2018
11/04-2018
PISA 2018 í Føroyum verður hildin í vikunum 15 og 16, t.e. í døgunum frá 9. – 20. apríl 2018. PISA er altjóða kanning av 15 – 16 ára gomlum ungum. Her hjá okku…
LES MEIRA
Gleðiligar páskir
23/03-2018
Vit í Hoyvíkar skúla ynskja næmingum, foreldrum og øðrum avvarðandi einar gleðiligar páskir. Vónandi fáa tit øll eina góða páskafrítíð. Skúlagongdin byrjar…
LES MEIRA


text:
Orð: Nathanael Cronsioe
Lag og týtt: Hákun Djurhuus
1. Í syndaleinkjum mín sál var fjøtrað,
eg tonkti, eingin meg loysa kann,
og henda hugsan fekk meg at nøtra,
og ongan frið eg í hjarta fann.
Tað nyttar einki, ein rødd mær segði,
ei nøkur náði er fyri tær,
eg stúran, angist í barmi hevði,
langt burt frá Gudi bert leið mín bar.
2. Ein onnur rødd talaði í oyrað,
hon var so eymlig og mild og góð,
og gleðiboð fekk eg tá at hoyra:
Tín synd kann reinsast í Jesu blóð’.
Boygg teg við krossin, so skal eg loysa
tey bond, teg binda, og tú gerst mín,
av náðikeldum tú frítt kanst oysa
og reinur verða sum hvíta lín.
3. Við krossins fót var so søtt at lenda,
eg kom til Jesus, hann frið mær gav,
hann kundi ótta til gleði venda,
øll synd mín søkt varð í djúpa hav.
Ja, frelsan heldur, eg Gud má æra,
tí blóðið hevur so stóra makt;
eg veit, mín Frelsari vil meg varða,
eg eri við tær, hann hevur sagt.


text:
Í út við tvey ár rættaði eg í tekstinum hjá Jákupi Dahl. Eg brúkti bøkur sum vísa á versini, har feilirnir eru, og eg rættaði hesi versini til at samsvara við King James Bíbliuna. Fyrst vitsti eg feilirnar at vera í umleið 1500 versum, men so vaks talið meira neyvt til 8000 vers, altso í 3. hvørjum versi í bíbliuni. Síðan sá eg, at nógvir sera týðandi munir vóru heilt niður í hvørt einstakt orð, og úrslitið kom aldri at verða nøktandi við bert at rætta. Til dømis er ein moyggj ikki neyðsýnliga ein jomfrú, men kann vera tað. Ein JOMFRÚ er tað, Maria var, og lat okkum fáa tað sligið fast einaferð fyri allar.
Eg sá eisini, at báðar tær norsku bíbliurnar, sum rópa seg King James bíbliur, livdu hvørgin upp til hetta navn. Tú mást fínstilla hvørt orð, ikki bara fanga tankan í setninginum, fyri at fáa eina rætta týðing. Bíblian er Guðs orð, ikki Guðs setningar, ella Guðs tankar. Til dømis sá eg í Mattæus 17,23, at allar uttan King James og tann danska frá 1732 siga: “skal rísa upp aftur á triðja degi”. King James sigur: “skal verða reistur upp aftur”, og tann danska sigur: “skal rejses op igen”. Ja men, er tað ikki nær nokk?, vildi onkur spottari viðmerkt. Nei, og aftur nei. At “verða reistur” sigur at tað var ein ávísur agentur sum útførdi handlingina at reisa Jesus Christ upp aftur, meðan “rísa upp aftur” er tómt fyri hesa dýpd, ja opnar enntá fyri lagnutrúgv; at tað sum hendi, hendi bara av sjálvum sær, men so var ikki.


text:
A/S Einar Willumsen er tann størsti útbjóðarin í Norðurlondum av smakktilsetningi til matvørur.
Teirra kjarnuøkið er smakkevni til drykkjuvørur, góðgæti og mjólkaúrdráttir.
Við slagorðunum ”When speed and taste matter” og eini røð av sergjørdum myndum, skapti Sansir eitt nýtt kreativt konsept til Einar Willumsen, sum vísir á kjarnuførleikarnar hjá fyritøkuni.
Tað nýggja kreativa universið hjá Einar Willumsen varð bygt rundan um eina sjónliggerð av kjarnuførleikunum hjá vinnufelagnum: Smakkir.
Tað var ein spennandi avbjóðing - tí hvussu kunnu vit vísa nakað, sum er ósjónligt? Loysnin bleiv, sum sæst niðanfyri, eitt einfalt, men stuttligt bland av myndsamansetingum, sum varð vent á høvdið.
Smakkroyndir eru niðanfyri.


text:
Orð: Marie Wexelsen
Lag: Hans Jacob Højgaard
Týtt: Jákup Dahl
1. Eg gleðist so hvørt jólakvøld,
tí Jesus føddist tá,
tá lýsti stjørnan sum ein sól,
lag sungu einglar tá.
2. Og lítla barn í Betlehem,
tað var ein kongur bold’,
sum kom av høgu himnaborg
á hesa neyðar fold.
3. Nú hann í himmiríki býr,
tí hann Guðs sonur er;
men altíð hoyrir hann hvønn tann,
í bøn til hansar fer.
4. Eg gleðist so hvørt jólakvøld,
vit syngja honum prís,
tá øllum smáum opnar hann
sítt sæla paradís.
5. Og móðir tendrar tá øll ljós,
tey skína í hvønn krók,
tí út um heimin, sigur hon,
at lýsa stjørnan tók.
6. Hon sigur, stjørnan lýsir enn
og aldri slokna kann,
og um hon lýsti mær á veg,
tá heim til Guðs eg fann.
7. Hon sigur, at hitt einglaljóð
tað ljóðar enn í dag
um frið og gleði her á jørð
og um Guðs hjartalag.
8. O, gævi eg kundi sungið so,
tá gleddist Jesu lund;
tí eg við varð Guðs kæra barn
á halgu skírnarstund.
9. Eg gleði meg hvørt jólakvøld
um Harran Jesus Krist.
At hann av sonnum elskar meg,
tað veit eg fult og vist.


text:
Ljósangi (angaættin)
Holtbyrnia macrops Maul, 1957
Stødd: Ljósangi verður upp í 25 cm langur.
Dýpi: Hann er úr 300 m niður á 1000 m í dagslýsi, í myrkri upp á umleið 100 metra dýpi.
Litur: Hann hevur javnt dimman lit.
Teinar: R 18-21; G 14-18; U>16.
Lýsing: Kroppurin á ljósanga er eitt sindur samantrýstur, næstan dupult so høgur sum breiður. Hann hevur eina ryggfjøður aftan fyri miðjuna, smáar uggafjaðrar, smáar búkfjaðrar, ið sita aftan fyri miðjuna, men eitt lítið vet fremri enn ryggfjøðurin. Gotfjøðurin er á stødd við ryggfjøðurina, og fremri endi á gotfjøðurini situr umleið mitt undir ryggfjøðurini.
Høvdið er heldur stórligt, umleið ella minni enn 1/3 av standardlongdini. Tranturin er nakað spískur og upprendur. Hann hevur beina striku mitt eftir síðunum. Hann hevur smá eygu. Kjaftbeinini røkka aftur um eygað.
Ein lítil naddi, angi, er á síðunum oman fyri uggafjaðrarnar. Eingi hol eru inn í skræðuna oman fyri kápuna. Trý ljósgøgn, avlong, eru undir búkinum. Trý makað ljósgøgn eru við búkfjaðrarnar, gotið og við gotfjøðurina, eitt avlangt tvørturum undir klingruni. Hann hevur breiða og høga klingru.
Eyðkenni: Lítli fiskurin, angin á síðuni, og undir klingruni er eittans ljósgagn.
Týdningur: Ljósangi hevur ikki vinnuligan týdning.
da: Storøjet skulderlysfisk, en: Bigeye searsid, ís: Marangi
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Glitfiskar Argentiniformes
Hesin hópurin hevur 6 ættir, 57 slektir og 202 sløg.
Av teimum eru við Føroyar 4 ættir, ið hava 9 slektir og 12 sløg:
Fiskasløgini í hesum hópinum eru tey flestu smá, onkur stór inn ímillum, summi nakað bulmikil og onnur long og kløn. Flestu hava stutta gron og lítlan kjaft. Nøkur hava fitifjøður, onnur ikki.
Litirnir á glitfiskunum eru mest blankir, silvurlittir, gulllittir, brúnir ella svartir. Nakrir hava ljósgøgn. Ein ávísur súrligur luktur gongur at flestum teirra.
Nakrir eru lutvíst í feskum vatni, annars um øll høv.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Sunday, December 30, 2012
Prátið í Sjónarhorninum (Høgni versus Sølvará): Tey Fyrstu jólini.
Her er so prátið millum meg (Høgna Johannesen) og Hans Andreas Sølvará, í sendingini Sjónarhornið. Tíðan var stutt, faktiskt alt ov stutt til eitt so stórt evnið, men eg eri glaður fyri at Grækaris gav hesum evninum rúm.
Sum eg eisini havi hoyrt frá mongum síðani, so var tað var eitt sindur harmiligt at blíva avbrotin nakrar ferðir (av mótstøðumanninum, Sølvará sjálvum), serstakliga tá ein royndi í so stuttari tíð, at veita eitt djúptgangandi aftursvar. Men ivaleyst fáa vit møguleikan at kjakast aftur í komandi framtíð.
Komi ivaleyst við nøkrum viðmerkingum til kjakið í januar, tá eg einaferð fái stundir til tess:
http://www.kringvarp.fo/Archive_Articles/2012/12/12/landsbankin-avhovdadur


text:
Runavíkar kommuna er nú farin undir at asfaltera á havnarøkinum í Saltangará. Nakað er fráliðið síðani meginverkætlanin við nýggju bryggjuni undir Høgabóli var liðug, og á býráðsfundinum seinasta hóskvøld varð samtykt, at fara undir asfalteringina ímillum vegin og betongdekki inn frá bryggjukantinum. Samtykt var eisini at fara undir at fáa ravmagnsarbeiðið gjørt. EM-Asfalt er longu farið undir at asfaltera, og útbjóðingartilfarið ravmagninum viðvíkjandi er um at vera liðugt.
Leingi hevur verið ætlanin at asfaltera kring um flakavirkið hjá Faroe Origin. Hetta kom í drag í fjør, men nú fer EM-Asfalt undir at asfaltera alt virkisøkið uttandurað. Høgligast er at gera hetta arbeiðið, meðan virkið liggur stilt, nú arbeiðsfólkið fer í summarfrí, tí verður farið undir hetta arbeiðið fyrsta dagin.
Skrivað varð undir hendan sáttmálan ímorgun. Borgarstjórin og Edvard Mikkelsen, stjóri, skrivaðu undir, og tá var myndin tikin.


text:
Agnar Frederiksen
13.06.2018 - 13:07
Ítróttur > Ítróttur > Fótbóltur
Tað er ikki beinleiðis summarveður, nú finalistarnir í kappingini um Løgmanssteypið skulu finnast. Alt er uppá spæl í dag, og tað eru tvey lið sum eru stórfavorittar at koma víðari.
HB og B36 vunnu bæði tvey-máls sigrar í fyrru hálvfinalunum, sum vórðu leiktar fyri tveimum vikum síðani. AB var fyri 2-0 ósigri ímóti HB, meðan Suðringar fingu tvey útivallarmál í Gundadali ímóti B36.
Tað er tískil nógv sum bendir á, at vit fáa eina reina havnarfinalu seinast í august á Tórsvølli. TB/FCS/Royn hevur eitt betri útgangspunkt enn AB, og má metast at hava betri møguleika at skapa enn ein skelk. Men tunni hópurin hjá Glenn Ståhl hevur eina sera stóra uppgávu fyri framman. Nú hava Suðringar tó havt tvær vikur at hvíla seg í, og hava fyrimunin við heimavøllinum í dag. Tað hevur verið nakað av rumbli viðvíkjandi tíðspunktinum, sum dysturin skal spælast. Tað er longu klokkan 15.00, at fyrsta bríksl verður í Trongisvági.
Eftir eina góða gongd er AB steðgað nakað upp. Tað er HB als ikki. 13 sigrar á rað um báðar kappingarnar verða tiknar við. Harvið vísir liðið hjá Heimir Guðjónsson ræðandi styrki í løtuni, og kann í kvøld tryggja sær pláss í steypafinaluni. Argjamenn vilja gera alt fyri at koppa "stórabeiggja", og AB hevur leigað sær roynda málverjan Geza Turi, ið hevur vunnið steypakappingina fimm ferðir við Víkingi, til at avloysa leikbannaða Heðin Stenberg.
Báðir dystirnir verða stroymaðir á stroymingarpallinum hjá FSF, og bæði Rás 2 og Kringvarpið hava beinleiðis frásøgn frá báðum dystunum. Her á Portalinum ber til at fylgja við gongdini á forsíðuni, og vit lýsa dystirnar eftir seinasta bríksl.15.00: Suðringar - B36 (2-4)
18.00: AB - HB (0-2)


text:
Í klipping á Slættanesi - myndir
mentan18-10-2017 - 21:44 - Jóanis Nielsen
Sandavágsmenn hava í dag verið í klipping á Slættanesi. Dagurin eydnaðist væl, ættin var eystan, sum altíð roynist væl á Slættanesi, bæði á landi og eisini við kyrru.
Tøkan var hampuliga góð - 35 á mørkina - Seyðurin roynist avbera væl í ár, teir hada, at vektin ongantíð áður hevur verið so góð sum í ár.
Farið var av Oyrargjógv kl. 8 í morgun, teir komu í rætt á middegi og kl. 19 í kvøld komu teir aftur á Oyrargjógv.
Vit vóru við og tóku eina rúgvu av myndum.


text:
Orð: Thomas B. Barratt
Lag: Claribel (dulnevni fyri Charlotte A. Barnard)
Týtt: Victor Danielsen
Upprunaheiti: Give of your best to the master
Viðmerking: Yrktur áðrenn dóttirin Sussie doyði 12 ára gomul í 1904.
1. Sál mín í trúnni kann síggja
landið, har deyðin ei er,
staðin Jerúsalem nýggja,
har ei er sorg so sum her,
staðin, har lívskeldan flýtur,
har ei er myrkur og nátt –
her mong ein bylgjan enn brýtur,
har uppi tagna tær brátt.
Niðurlag: Skjótt skal hin morgun upp renna,
grøtt verður har hvørt eitt sár,
deyðan har eingin skal kenna,
av turkað verður hvørt tár.
2. Deyðin hin myrki er vunnin,
dómur er eingin nú her,
leiðin til lívið er funnin,
Himmalin upp latin er;
legg teg við byrðini tíni
tryggur í Frelsarans arm!
Eingin sum hann veit av pínu,
eingin sum hann kennir harm.
3. Freistingar mangar tær møta,
heimurin fatar teg ei;
einslig og trong var hin gøta,
Meistarin undan tær steig.
Tolin tak við tínum krossi!
Sannleiki sigrar til síðst;
merk við Guds kærleika plássið,
hann tær á fold hevur víst!


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Ov gott at blaka burtur
16.07.2015
Góði borgari í Vestmanna!
Hetta er ein møguleiki fyri allar borgarar í Vestmanna Kommunu.
Hevur tú gamlar møblar, innbúgv, steintoy og tílíkt, sum tú vilt av við, men sum er
ov gott at blaka burtur? So kanst tú stuðla arbeiðnum hjá Dugna og á hendan hátt,
eisini vera við til at hugsa um umhvørvi og minka um dálkingina.
Innlating
Á ruskplássinum í Vestmanna, hevur Dugni eina bingju, merkta við búmerkinum hjá
Dugna. Opið er mándag til fríggjadag frá kl.17:15 til 19:00.
leygardag frá 14:00 til 17:00
Arbeiðsfólk er á staðnum, til at vegleiða.
Vit taka ímóti lutum, so sum brúkstingum, møblum, leikum, køkslutum, súkklum,
hurðum, steintoyi, amboðum, barnaútgerð o.s.fr. Vit taka ikki móti klæðum,
bókum, sjónvørpum, teldum, køliskápum og øðrum stórum el-lutum.
Millum 80 og 90 % av tingunum sum verða latin inn, verða endurnýtt til onnur at
fáa gleði av. Vit gera smáar ábøtur og reingera lutirnar, sum seinni verða seldir í
sølubúðunum hjá okkum, í Tinghúsinum á Hjalla og á Kambsdali.
Dugni
Alt sum kemur inn fyri hesar lutir, verður brúkt í arbeiðnum hjá Dugna, sum virkar
fyri at skipa arbeiðsvenjing, endurbúgving og umskúling til fólk, ið tørva stuðul til,
at fáa ella fasthalda arbeiði.
Somuleiðis bjóðar Dugni arbeiðstilboð til fyritíðarpensionistar, ið eru førir fyri at
arbeiða sjálvstøðugt. Málið er, at geva hesum høvi, at koma út millum onnur og
fáa ein innihaldsríkan gerandisdag og harvið fyribyrgja dapurskygni og einsemi.
Handlarnir á Kambsdali og á Hjalla hava opið:
Allar gerandisdagar 13 – 17 og síðsta leygardag í hvørjum mánaði kl. 10 - 14
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Pólland
Świadkowie Jehowy w Polsce
ul. Warszawska 14
05-830 NADARZYN
POLAND
+48 22 739 16 00
Rundvísingar
Mánadag til fríggjadag
8.00 til 10.00 og 13.00 til 15.00
Longd: 2 tímar
Vinaliga ring frammanundan fyri at bíleggja eina rundvísing, uttan mun til hvussu nógv tit eru.
Vert at vita
Bíbilskur lesnaður verður umsettur til pólskt. Rundvísingin fevnir um eitt søguligt afturlit á arbeiðið hjá Jehova vitnum í Póllandi.


text:
Orð: William O. Cushing
Lag: George F. Root
Týtt: Victor Danielsen
1. Ljóðið, himmalhørpur, berið gleðiboð,
at ein sál er frelst úr synd og neyð!
Hon um Jesus hoyrdi, trúði honum, og
Faðirin vælkomna hana beyð.
Niðurlag:
Prís og heiður! – Hoyrið einglarnar!
Prís og heiður! ljóða hørpurnar.
Frelstar sálir syngja heiðurssong um hann,
sum teim falnu lív og frelsu vann.
2. Ljóðið, himmalhørpur, berið boð um frið!
Frið fekk hjartað, ið var troytt og møtt;
víkja mátti syndin, deyðans ræðsla við,
leinkjur brustu, og hvørt sár varð grøtt.
3. Ljóðið, himmalhørpur, ljóðið nú í dag,
ljóðið nú við gleði og við gleim!
Einglar bera boð um lívsins ljósa stað,
at ein dýrt keypt sál er komin heim.


text:
Lág –og miðallønt fáa næsta ár ein stóran skattalætta. Samanlagt vil samgongan, at 151 milliónir krónur verða latnar í skattalætta til lág- og miðallønt. Av teimum 151 mió. kr. stava 111 mió. kr. frá lækking í kommunuskattinum, meðan 40 mio. kr. stava frá lækking í landsskattinum.
– Talan er um ein skattalætta, ið munar. Hetta er liður í, at vit ynskja, at tey, ið ikki fingu lut í skattalættanum í 2012, nú fáa ein munandi skattalætta. Eisini tryggjar hetta eitt javnari býti av landsins virðum, og at størri partur av okkara ríkidømi kemur út í hvørt heim. Á tann hátt styrkja vit eisini búskapin og gera tað liviligari hjá øllum. Skattalættin er fult fíggjaður. Hækkingin av gjøldunum, sum alivinnan og fiskivinnan rinda fyri síni rættindi, verður øll latin borgarunum aftur umvegis lækking í skattinum, sigur Kristina Háfoss, landsstýriskvinna í fíggjarmálum.
Í krónum og oyrum merkir skattalættin, at allir borgarar, sum hava eina inntøku millum 190.000 og 380.000 kr. um árið, næsta ár fáa ein lætta omanfyri 500 kr. um mánaðin. Skattgjaldarar við inntøku á 300 tús. kr. – hetta verður vanliga roknað sum miðalinntøka í Føroyum – fáa mesta lættan í krónum, góðar 700 krónur um mánaðin.
Nýggi skattapolitikkurin hevur samstundis við sær, at inntøkuskatturin verður meira stigvísur (progressivur) enn frammanundan.
Kelda: Fíggjarmálaráðið


text:
Fólkaskúli
Fólkaskúli
Kommunan hevur ábyrgdina av, at íbúgvar hennara fáa ta neyðugu undirvísingina upp til 10. flokk, og skal tryggja fígging, eins og neyðug undirvísingarrúm, tilfar og amboð. Eitt skúlastýri hevur myndugleika í øllum undirvísingarmálum, meðan Mentamálaráðharrin hevur yvirumsjónina við fólkaskúlanum.
Innskriving av næmingum til 1. flokk fer vanliga fram í januar mánað.
Fólkaskúlin á Skúlatrøð hevur bæði grund-, mið- og framhaldsdeild. Kunna teg nærri um skúlan á heimasíðu skúlans.
Skúlastýrið
Jórun Andreasen, forkvinna: jorun-andreasen@hotmail.com
Mildrid á Lógv, næstforkvinna: mildridalogv@gmail.com
Lisbeth Næs: lisbeth_naes@hotmail.com
Sven Dahl, kommunuumboð: sven.dahl68@gmail.com
Markus í Nornastovu, kommunuumboð
Eyðbjørn Jacobsen, starvsfólkaumboð: eydbjoern.jacobsen@skulin.fo
Vagn Foldbo, stjóri og skrivari: vagn.foldbo@skulin.fo


text:
- Tíðindi, mentan og ítróttur
Bussleiðin óbroytt hóast Glasir letur upp
Tað verður helst ein hurlivasi úti í Marknagili, nú nógv fólk skulu í skúla og til arbeiðis á Glasi við eini bussleið, sum verður óbroytt. Tað sigur John Fonsdal, sum er leiðari hjá bussleiðini í Havn.
Um júst eina viku er fyrsti skúladagur í Føroya størsta skúla. Tá fara umleið 1500 fólk í skúla og til arbeiðis á Glasi. Tað er ein rúgva av fólki og ein rúgva av fólki, sum skulu við bussi.
Væntar ein hurlivasa
Men bussleiðin verður júst tann sama, sum hon er nú, og tað verður ein hurlivasi, sigur John Fonsdal, leiðari hjá Bussleiðini í Havn.
- Eg vænti, at bussarnir verða ógvuliga fullir, og eg vænti ikki, at vit klára at halda ferðaætlanina, tí vegirnir verða eisini so fullir av bilum við Glasir, sigur hann og leggur aftrat, at kommunan átti at broytt bussleiðina fyri at minka um trotið í Marknagili.
Hann heldur eitt hugskot vera, at bussleiðin verður løgd um, ið møguliga hevur við sær, at nýggjar rutur vórðu gjørdar. Tað kundi verið at minka um bussarnar í Hoydølum og leggja dentin á bussrutur við Glasir, sigur John Fonsdal.
Ferðaætlanin óbroytt
Men ferðaætlanin hjá bussunum í Havn verður óbroytt sigur Heini Eysturoy, býarverkfrøðingur hjá Tórshavnar kommunu. Hann leggur tó afturat, at um tað verður neyðugt, verður ein bussur settur inn afturat.
- Verður tað ein trupulleiki við, at nógv fólk koma klokkan 8, so seta vit helst ein buss á leiðina afturat, men vit vilja heldur síggja, hvussu leikur fer fram fyrst, sigur Heini Eysturoy.
Tað verður ikki, fyrr enn Skúlin á Fløtum letur upp í 2020, at ein nýggj bussleið kemur. Tá verður vegakervið í Marknagili eisini broytt, soleiðis at ferðslan fer at glíða betur.
Men einki stórvegis verður broytt fyribils. Og tað er ein trupulleiki, sigur John Fonsdal, sum er leiðari hjá Bussleiðini í Havn.
- Vit hopa bara tað, at tað ikki verður kaos, og at okkara góðu kundar ikki fara at skelda okkum, sigur hann.
Sí eisini


text:
Ingi Samuelsen
30.05.2017 - 10:24
Ítróttur > Ítróttur > Fótbóltur
- Fróði er birgur enn og í dystavenjing. Men hann gongur í skúla í Danmark og venur ikki tað stóra, og tað er ikki optimalt. Aldurin er eisini ímóti honum, og tí mugu vit royna at spæla avloysararnar inn.
Soleiðis segði Lars Olsen, landsliðsvenjari, tá hann í dag tók út landsliðshópin, sum skal spæla móti Sveits í HM-undankappingardystinum móti Sveits á Tórsvølli 9. apríl.
Og leikararnir, sum skulu spælast inn, er Karl Løkin hjá NSÍ og Eli Falkvard Nielsen hjá B36.
- Hetta eru leikarar, sum levera hvønn einasta dyst, og vit fara nú at kanna hvussu teir rigga, sum avloysarar fyri Fróða á miðvøllinum.
Landsliðsúttøkurnar fyri tíðina eru merktar av, at leikarar, sum høvdu spælt seg fast á liðið, Sonni Ragnar Nattestad og Brandur Olsen, eru langtíðarskaddir, og so fekk stjørnuleikarin Jóan Símun Edmundsson eitt reytt kort í Andorra og er leikbannaður móti Sveits.
Stjørnan á liðnum móti Sveits má vera Gilli Rólantsson Sørensen úr Brann. Lars Olsen royndi at leggja trýst á leikaran, sum enn ikki hevur skorað á landsliðnum.
- Gilli hevur spælt væl í Noregi og er farin at skora. Vónandi fer tað at eydnast okkum at seta hann upp, so at hann eisini kann blóma á landsliðnum, segði Lars Olsen í dag.
Hópurin sær soleiðis út:
Málverjar: Gunnar Nielsen – FH, Teitur M. Gestsson – HB, Símun Rógvi Hansen, NSÍ
Verjuleikarar: Jónas þór Næs – ÍBV, Viljormur Davidsen – Vejle BK, Atli Gregersen – Víkingur, Jóhan Troest Davidsen – B36, Hørður Askham – KÍ, Odmar Færø – B36, Ári Mohr Jónsson – HB.
Miðja: Kaj Leo í Bartalsstovu – ÍBV, Hallur Hansson – AC Horsens, Gilli R. Sørensen – Brann, Rene Shaki Joensen – Vendsyssel FF, Fróði Benjaminsen – Víkingur, Sølvi Vatnhamar – Víkingur, Pól Jóhannus Justinussen – NSÍ, Eli Falkvard Nielsen – B36, Karl Løkin – NSÍ.
Framherjar: Finnur Justinussen – Fremad Amager, Klæmint A. Olsen – NSÍ, Páll Klettskarð – KÍ, Patrik Johannessen – B36.


text:
31. maj 2012
Hey rossafólk í Havnardali. Soleiðis sum á myndini er tað ætlanin at felagsgirðingarnar skulu brúkast. Fólk skula vera hjá rossunum. Tað er strangliga bannað at loyva ross í girðingarnar og so fara frá staðnum. Hetta er til stóran ampa fyri onnur sum ætla at nýta girðingar, umframt at hetta bæði slítir og dálkar girðingar óneyðuga nógv.
22. maj 2012
Lutaseðlar
Atgongumerkið til djóradagar var eisini lutaseðil og eru vinnarar drignir í kvøld.
Seðil nr. 038 vann krov í heyst.
Seðil nr. 625 vann gás í heyst.
Um tú hevur ein av hesum seðlum kanst tú ringja á tlf. 511618
Vegna arbeiði á økinum er tann vestara hurðin
á ríðihøllini stongd.
Neyðhurðin eystanfyri stendur
opin meðan arbeitt verður.
Minst til at eingin ferðsla má vera har sum
tilfar er lagt út, hvørki ross, fólk ella bilar.
18. maj 2012
15. maj 2012
8. maj 2012
Ruddingardagur
Ruddingardagur verður nú leygardagin 12/5.
Hesin ruddingardagurin er meira umráðandi enn vanligt, tí umframt at djóradagar verða skjótt, so skal øki asfalterast ! Asfast rundan um fjósini ferð at broyta øki sera nógv til tað betra, tískil er sera umráðandi at rudda og gera væl klárt til sjálva asfalteringina, so komast kann langt.
Heitt verður staðiliga á allar limir, og onnur við áhuga fyri rossum og økinum annars, um at møta fjølment leygardagin.
Byrja verður kl. 09.00 við morgunmati.
Arbeiði umfatar, í høvuðsheitinum, at rudda og gera klárt til asfaltering. Arbeitt verður til liðugt er.
Matur o.a. verður at fáa gjøgnum dagin.
nevndin
Hesin ruddingardagurin er meira umráðandi enn vanligt, tí umframt at djóradagar verða skjótt, so skal øki asfalterast ! Asfast rundan um fjósini ferð at broyta øki sera nógv til tað betra, tískil er sera umráðandi at rudda og gera væl klárt til sjálva asfalteringina, so komast kann langt.
Heitt verður staðiliga á allar limir, og onnur við áhuga fyri rossum og økinum annars, um at møta fjølment leygardagin.
Byrja verður kl. 09.00 við morgunmati.
Arbeiði umfatar, í høvuðsheitinum, at rudda og gera klárt til asfaltering. Arbeitt verður til liðugt er.
Matur o.a. verður at fáa gjøgnum dagin.
nevndin
Lagt út av Hans Pauli 0 viðmerkingar
6. maj 2012
Áheitan
Í samband við at vit eru við at gera klárt at leggja asfalt á økið verður tað stongt fyri koyring fyrsta dagin. Tí heita vit á fólk sum hava viðfestisvognar o.a. á økinum um at fáa hetta burtur sum skjótast.
Nevndin
Nevndin
Abonner på: Indlæg (Atom)


text:
Sjómanstrúboðarin var í Klaksvík og vitjaði umborð á Norðsøka
Tað sá betri út fyrr í ár. Orðini komu frá garvaða og veðurbarda útróðrarmanninum Eyðálvi Vang, tá hann í sjaskveðrinum á middegi í dag, kom aftur av útróðri við báti sínum Norðsøka.
-Fiskiskapurin var brúkiligur, tá vit taka hædd fyri at stamparnir vóru engdir til djúpt vatn og vit vóru nærum tætt uppi undir landi.
Vit høvdu onga goggu, so tað var í lagið at fáa 4000 pund á 56 stampum. Størra helvtin var hýsa- sigur Eyðálvur.
-Tað sá betri út fyrr í ár enn tað ger nú. Fiskiskapurin er so mikið smáligur, at tað nyttar einki at seta tvær ferðir í sama stað. Seinnu ferðina er einki at fáa hóast fyrra setan gav nakað av fiski.
Við Norðsøka eru 3 mans og tveir eru í skúrinum og egna. Tá teir royna á djúpum vatnið hava teir vanliga væl meiri av línu við og eru tá sum oftast fýra mans umborð.
Eyðálvur er ein av okkara garvaðu útróðrarmonnunum. Hann róði út í fleiri ár áðrenn hann gjørdist skipari og hevur nú ført útróðrarbát í 34 ár.
-Sjógvurin er ov heitur, tí hann er enn tíggju hitastig. Fiskiskapurin verður ikki betri fyrr enn hitin kemur niður á átta og helst sjey hitastig, sum er besti hitin- sigur Eyðálvur.
Sjómanstrúboðarin vitjaði umborð í Klaksvík og fekk eitt gott prát við tann fryntliga skiparan.
Bøn var eisini biðin fyri báti, manningini og teirra kæru.
Gud signi og varðveiti sjófólk okkara.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Terje hugleiðir um almennan og privatan kappróður.
Vespureiðrið (94) - 22. okt 2018
Tvístøða (43) - Øll sendingin
Samband
Postboks 226
FO-600 Saltangará


text:
Tann góša tilgongdin
Ein avtala er gjųrd um, hvussu ein góš tilgongd kann skipast fyri foreldur at bųrnum viš autismu. Avtalan eitur Tann góša til gongdin.
Avtalan er gjųrd millum Almannamįlarįšiš, Mentamįlarįšiš, Heilsumįlarįšiš, Kommunufelagiš og Autismufelagiš.
Almannaverkiš
Almannaverkiš fremur avtaluna viš at sosialrįšgevi ķ Almannaverkinum hevur
leiklutin sum samskipari av tilgongdini hjį foreldrunum ķ mun til samskifti viš ašrar myndugleikar, sum į einhvųnn hįtt eru um barniš.
Almannaverkiš fremur somuleišis avtaluna viš at bjóša nįmsfrųšiliga rįšgeving frį autismukonsulentum viš atlit til at gera gerandisdagin hjį familjuni lęttari.
Samskipan av tķ góšu tilgongdini
Til hvųrt barn veršur skipaš eitt tvųrgeiraligt toymi viš einum samskipara. Samskipari er sosialrįšgevin hjį familjuni ķ Almannaverkinum. Samskiparin skipar fyri įrligum netfundum.
Endamįl
Endmįliš viš netfundunum er at savna teir myndugleikar, sum barniš hevur samband viš, fyri at tryggja familjuni eina greiša og skipaša tęnastu.
Hvųr er viš į netfundi ?
Foreldur, fosturforeldur ella verji
Umboš fyri almannaųkiš, s.s. samskiparin, umboš fyri mųguliga stušulsfyriskipan, samskiparin fyri autismu-konsulentarnar
Umboš fyri barna- og ungdóms- psykiatriska toymiš
Umboš fyri nįmsfrųšina, s.s. dagstovn ella skśla og frķtķšarskśla, og mųguliga eisini umboš fyri taš kommunalu nįmsfrųšiligu rįšgevingina
Umboš fyri sernįmsfrųšina, Sernįm
Umboš fyri Almannaverkiš, Sernįm og Psykiatriska depilin er viš ķ ųllum toymum.
Nęr verša netfundir skipašir ?
Fyrsti netfundur er vanliga į Psykiatriska deplinum, ķ samband viš at autisman er stašfest og frįgreišing veršur latin foreldrunum. Sķšani bjóšar samskiparin inn til įrligan netfund. Mišaš veršur ķmóti at halda netfundin tann mįnašin, barniš hevur fųšingardag.
Hvussu verša netfundir skipašir ?
Innihaldiš ķ netfundunum veršur skipaš ķ mun til aldurin hjį barninum:
Tį brekiš autisma er stašfest
Tį barniš fer ķ skśla
Tannįrini/vaksnamannatilveran
Taš tvųrgeiraliga toymiš skal, saman viš for eldrunum, gera eina virkisętlan fyri barniš. Virkisętlanin skal tryggja, at ein samanhangandi ętlan fyriliggur, sum allir partar eru samdir um, so śtlitini og gongdin er greiš, og at ųll kenna sķna uppgįvu og įbyrgd.
Samskiparin hjį familjuni, sum eisini er rįšgevi hjį familjuni, veitir rįšgeving um mųguleikarnar fyri stušli sambęrt forsorgarlógini.
Autismurįšgeving
Autismurįšgeving er eitt nįmsfrųšiligt tilboš til familjur, iš hava heimabśgvandi bųrn, iš hava fingiš stašfest autismu.
Endamįl
Endamįliš viš tķ nįmsfųšiligu rįšgevingini er at višvirka til at gerandisdagurin hjį familjunum gerst lęttari.
Visitatión
Taš er samskiparin hjį foreldrunum, iš saman viš foreldrunum metir um tųrvin į nįmsfrųšiligari rįšgeving. Veršur taš mett, at tųrvur er į nįmsfrųšiligari rįšgeving, skipar samskiparin fyri hesum viš at seta seg ķ samband viš autismukonsulentarnar, sum sķšani seta seg ķ samband viš familjuna.
Nįmsfrųšilig rįšgeving
Nįmsfrųšilig rįšgeving veršur veitt sum:
undirvķsing um autismu
praktisk vegleišing
nįmsfrųšilig amboš
Rįšgevingin fer fram ķ heiminum hjį familjuni og um įhugi er fyri tķ, eisini sum bólkaundirvķsing saman viš ųšrum foreldrum. Rįšgevingin er skipaš sum hjįlp til sjįlvhjįlp.
Samrųša er taš besta byrjunarstųši
Fyrsta vitjan er ķ heiminum, har taš veršur ein samrųša, sum tekur stųši ķ, at foreldur kenna sķtt barn best og vita, hvųrjar styrkir og avbjóšingar barniš hevur.
Familjan og rįšgevin greina avbjóšingarnar hjį familjuni.
Samstarvsavtala
Ein samstarvsavtala veršur gjųrd viš foreldrini um rįšgeving, sum tekur stųši ķ, hvussu farast skal fram ķ mun til tęr avbjóšingar, sum familjan hevur.
Tann nįmsfrųšiliga rįšgevingin fevnir um 6 vitjanir.
Familjan skal sķšan sjįlvstųšugt arbeiša viš teimum avtalum, sum settar eru.
Taš er umrįšandi at familjan er motiveraš og setur sęr tķš av til at fylgja teimum tiltųkum, sum eru avtalaši.
Eftir 6. vitjan veršur mett, um arbeišiš hevur veriš nųktandi, og śtfrį hesum veršur ein skrivlig eftirmeting gjųrd.
Vilt tś hava meira at vita um mųguleikarnar, kanst tś seta teg ķ samband viš Višskiftadepilin hjį Almannaverkinum. Umsóknarblųš eru at finna į heimasķšuni undir oyšiblųš.
Dagført tann 03-09-2015


text:
Havnin - ein kappingarførur lestrarbýur?
19. september 2016
Við ørgrynni av lestrartilboðum, er týdningarmikið at stuðla undir einum kveikjandi letrarumhvørvi, við heildarmenning av Tórshavnar Kommunu fyri eyga
Havnin hevur lesandi innan nógv ymisk økir.
Við studentaskúla, handilsskúla og tekniska skúla, har møguleiki er fyri at lúka miðnámsprógv, og Vinnuháskúla og Fróðskaparsetrið, sum veitir fakligar førleikar á hægri støði, er ein ørgrynna av lesandi í Havn.
Tó væntar teimum eitt kveikjandi lestrarumhvørvi, sum kann verða karmur um bæði teirra fakliga og sosiala gerandisdag í lestrartíðini.
Kommunan eigur tí at hava áhuga í at skapa teimum karmar og at skipa samstarv millum tey lesandi og vinnuna, til frama fyri heildarmenning av Havnini.
Samstarv við arbeiðsmarknaðin undir lestrartíðini
Umvegis praktik, lestraruppgávur og samstarv við vinnuna, skal komunan vera við til byrta undir samstarvið millum skúla og vinnulív, fyri at tryggja sambandið millum tey lesandi og arbeiðsmarknaðin.
Ágóðin skal gjarna gerast, at tey ungu vera rótfest í býðnum, ella í hvussu er fáa royndir við føroyska arbeiðsmarknaðin innan tey fara uttanlands at lesa. Tí uttan iva gerst lættari at koma heimaftur til umhvørvi innan teirra fakøki, um tey hava fingið royndir og sambond frammanundan.
Bókasøvnini skulu hava størri leiklut
Bókasøvnini skulu somuleiðis verða eitt umhvørvið tey lesandi velja at nýta til lestnaðin, og ikki einans eitt stað, har tey lána bøkur at taka heim við.
Umhvørvið á bókasøvnunum skulu gera tað gjørligt at fáa rúmd fyri at lesa ella at skriva uppgávur á staðnum, tætt at keldunum tey ynskja at nýta, og hava møguleika at fáa skjóta atgongd til.
Komptent faklig hugskot og hjálp til keldur er av allarstørsta týðningi undir lestnaðinum, og hendan tørvin kunnu bókasøvnini bera, um fysiska umhvørvið er til staðar.
Lestrarhús og sosiali tørvurin
Sosiala lívið er nærum líka týdningarmikið fyri tey ungu í lestrartíðini sum fakliga umhvørvið, tí tað er ofta undir lestnaðinum at sosial sambond mennast fyri lívið.
Eitt virki lestrarhús má veitast, har tey ungu uppá tvørs av ymsu lestrarøkjunum kunnu møtast í frítíðini og vera sosial á óformellan hátt, men har fakligheit og læring samstundist myndar umhvørvið við fyrilestrum, framløgum, íverksetan og fakligum ískoytum til teirra gerandisdag sum lesandi.
Eitt lestrarhús við einum sosialum frítíðarumhvørvi, kann somuleiðis verða við til at byrta undir, at tey lesandi sum koma av bygd gerast partur av ítrotti ella øðrum sosialum ella mentanarligum felagsskapum her í Havn.
At gerast partur av felagsskapi í nærumhvørvinum skapar trivna, og er við til at rótfesta tey í kommununi.
Kunningarportalur til tey lesandi
Ein upplýsandi heimasíða við kunning bæði til og um lestrarmøguleikar og lestrarumhvørvið í Tórshavnar Kommunu er neyðug, har tilboð til tey lesandi, bæði innan og undir lestnaði skal tryggja neyðuga kunning, fyri lættliga at kunna skapa sær yvirlit av lestrarumhvørvinum í Havn.
Campus
Av allar størsta týdningi er tó at veita teimum lesandi bústað í einum umhvørvi, har tey kunnu fylkjast við øðrum lesandi,- eitt kampusøki ella kollegie við smærri íbúðum.
Tí lestrartíðin er eisini tíðarskeiðið, har tey ungu gerast vaksin, ynskja at klára seg sjálvan og flyta heiman.
Kommunan hevur tískil eina avbjóðing í at skapa nøktandi karmar um tey lesandi, í kapping við útlendskar kommunur, har somu lestrartilboð verða bjóða sum vit longu hava her.
Í longdini vil ein íløga í lestrarumhvørvið menna vinnulívið, íverksetarandan, ítrottar- og mentanarlív, og rótfesta tey lesandi í Tórshavnar Kommunu.
Tey ungu eiga framtíðina, og sáa vit ikki í meðan vit hava tey í nærumhvørvinum, megna vit neyvan at heysta seinni.
Katrin Joensen
valevni Sambandsfloksins til býráðsvalið í Tórshavnar kommunu
RN
Aftur


text:
54 afrikonsk lond krevja nú, at amerikanski forsetin, Donald Trump, tekur útsagnirnar, sum hann skal hava sagt um fleiri afrikonsk lond, aftur og biður um umbering.
Hetta upplýsir ein bólkur av afrikonskum sendifólki fyri ST.
Sambært demokratiska senatorinum Dick Durbin og fleiri amerikonskum miðlum er Trump komin við niðrandi útsagnum um fleiri afrikonsk lond umframt Haiti. Hann skal hava kallað londini fyri nøkur lortalond.
Hesa síðstu útsøgnina skal Trump hava sagt undir samráðingum við limir úr kongressini um eina innflytaranýskipan, har ungir innflytarar møguliga skulu verða vístir úr USA.
Tá forsetin hoyrdi, at nýskipanin eisini skuldi umfata Haiti, spurdi hann sambært Washington Post, hví hann skuldi lata fólk frá "shithole countries" koma inn í landið.
Les meira her
Um tú veitst okkurt, sum VP ikki veit - skriva so til vp@vp.fo


text:
Lógaruppskotið um Talgilda Samleikan sent til ummælis
Landsstýriskvinnan í Fíggjarmálum hevur sent lógaruppskotið um Talgilda Samleikan ummælis.
Hetta verður gjørt fyri at tryggja, at dygdin á lógararbeiðinum er so góð sum tilber. Lógaruppskotið skipar karmarnar um Talgilda Samleikan. Talgildi Samleikin fer at gera tað skjótari og einfaldari at avgreiða síni viðurskifti talgilt, samstundis sum upplýsingarnar verða rættari og tryggari.
Menningin av Talgilda Samleikanum er komin langt áleiðis, og gongur sum ætlað verður Talgildi Samleikin tikin í nýtslu fyrra hálvár 2019.
Ummælissvar kunnu latast Fíggjarmálaráðnum á fmr@fmr.fo áðrenn 31. oktober 2018.
Lóggaruppskotið kann lesast her